text:
Bismillah
Al-Rehman Al-Raheem
Amazima bwe gajja, bwo
obulimba busanawo ; bwo obulimba amazima bw’ali bulina kusanawo
(Abu Dawood)
Ffe : Dr Syed Rashid
Ali ne Ahtesham-ul-Hag Abdul Bari
(ono nga yye
yaliko omuhamadiyya)
nga tuli mu Kibiina
ekiyitibwa :
Tutaddewo
Nga
kyakuweebwa eri oyo yenna :
Omu
Qadiyani oba omu Ahmadiyya awakanya ebigambo bino wamanga.
Abange mmwe ab’emikwano Aba Qadiyani / Aba Ahmadiyya !
. Mukkiriza nti Mirza
Ghulam Ahmad Qadiani musajja owa mazima, si bwekiri ?... Ddala ddala ekyo
bwekiri.
. Mukkiriza nti Mirza
Ghulam Ahmad Qadiani ye Imam Mahdi era nga n’okujjakwe kwalangwa Nabbi Muhammad
(S.A.A.W) ? Ddala ddala ekyo bwekiri.
Mukkiriza nti Mirza Ghulam Ahmad Qadiani tayinza kubeera mulimba era
eyekuba endobo ? Ddala ddala ekyo bwekiri.
. Nabwemutyo mukkiririza mu biwandiiko ebya Mirza Ghulam bino wamanga,
si bwekiri ?
Mirza Ghulam yagamba bw’ati :
*”Ebiwandiiko eby’omuntu nga wa mazima, omugezigezi era nga mwesimbu
tebiyinza kubeera nga bikontana mungeri endala, ddala kikakafu nti singa omuntu
yenna abeerako ekikyaamu ku bwongo obubwe oba nga mulalu era nga mu
bunanfunsibwe eno abeera nga awanawana ate nga eno bw’amala gakiriza buli kintu
; ebigambo oba ebiwandiiko eby’omuntu oyo tewali kubuusabuusa bibeera biteekwa
okukontana”.
(Bino byakoppwa okuva mu biwandiiko ebya Mirza A. Qadiani ebiyitibwa :
Sat Bachan, Roohani Khazain Vol. 1P p. 142).
*”Omuntu yenna nga talina kikyaamu kubwongobwe era nga n’amagezi alina
tasobola kukiriziganya n’endowooza oba enzikiriza biri nga zona zawukana” (Bino
bya koppwa okuva mu biwandiiko ebya Mirza Ghulam A. Qadiani : Izala-e-Auham,
Roohani Khazain vol. 3 p. 220.
*”Ebiwandiiko oba ebigambo eby’omulimba biteekwa buteekwa okubeeramu
ebikontana (Bya koppwa okuva mu kitabo : Zamina Braheen Ahmadiyya part 5
Roohani Khazain vol. 21 p. 275.
Abange mmwe
abemikwaano Aba Qadiani / Aba Ahmadiyya !
Mu mazima mmwe mukakasa era mukkiririza mu bigambo ebya Mirza Ghulam A. Qadiani ebyo waggulu.
Nabwekityo naffe wano tubawa omukisa nate okukakasa n’okwolesa eri ensi yonna :
kigero ki eky’obukkiriza kyemulina mu Mirza Ghulam Ahmad Qadiani era
n’okukakasa oba ddala ekubo lye mwakwata nga lyelyo egolokofu oba nedda si
kulwa nga babayiringisiza mu kigaali ne babalimba limba ekubo egolokofu ne
balibayisaako ? Musabibwa musome ebigambo bino ebya Mirza Sahib wamanga
n’obwegendereza : mubisome okuva kunjuyi zonna – waggulu ne wansi, kuddyo ne
kukkono era nga mukakasa nti tewali kigambo nakimu kye mubuusiza amaaso ne
mutakitegeera.
“Ensonga kye Iyaava elinya “Mahadi” liletebwa enga bwe lya tunyumizibwa
eri bw’eti : Tagenda kubeera ng’asomesebwa bayivu wabula wa kubeera n’alungamizibwa
Katonda. Mungeri y’emu nga Katonda bwe yalugamya nabbi we Muhammad (S.A.A.W.).
oyo eyafuna okulungamizibwa n’okumanya ng’abijja ku Katonda yekka”.
(Bino byakoppwa okuva mu Kitabo ekya Mirza : Najm-ul-Hudda, Roohani
Khazain vol. 14 p. 90).
Nabwekityo, omuntu agenda okujja yatuumwa Mahdi ; era kano nekabeera nga
ke kabonero akalaga nti omuntu agenda okujja talibeera muyizi wa musomesa yenna
owa Qur’aan oba Hadith wabula wa Kufuna okuyigirizibwa okwe ddiini nga akujja
ku Katonda. Era bwentyo nange NDAYIRA MU LINYA LYA KATONDA nti eno yembeera
yange yenyini ! Tewali ayinza okuleeta obujulizi obunumiriza nti nali
nsomeseddwaako mu fassir (omuvvunuzi owa Qur’aan) oba omu Haddith (omukenkufu
owa Hadith) ale kabeele esuula emu bw’eti. Nabwekityo buno obwa Mahdi bwe
ntuuseko buli ddala mu musingi gwe gumu n’obwa nabbi obwa Muhammad”
(Bikoppedwa okuva mu kitabo ekya Mirza Ghulam Ahmad Qadiani :
Ayam-us-Sulh Roohan Khazain vol. 14 p. 394).
BWEYAMALA OKWOGERA EBYO ATE N’AGAMBA BW’ATI :
“Okuva mu buto bwange, okuyigirizibwa kwange kwali bwe kuti : Bwenaweza
wakati w’emyaka 6-7 egy’obukuu, bandetera omusomesa omu Farsi ansomese Qur’aan
entukuvu era awamu n’ebitabo eby’olulimi olu farsi era ng’omusomesa ono elinya
lye yayitibwanga Fazal Ilahi. Ate bwe naweza awo emyaka nga kumi (10)
egy’obukulu, bandetera omusomes ow’oruwarabu ansomese, elinyalye yali ayitibwa
Fazal Ahmad---- Ate bwenaweza wakati we myaka 16-18 egy’obukulu nafuna omukisa
ogw’okusomesebwa omu Molvi Sahbi, elinya lye yali ayitibwa Gul Ali Sha”.
(Bino bikooppeddwa okuva mu kitabo ekya Mirza Ghulam : Kitab ul Bariyah,
Roohani Khazain vol. 13 pp. 180-181.
“Siyinza kweyita nti nze Mahdi nga nsinzira (ku bigambo bino ebya
Hadith) “NG’AVA MU MUTABANI WA FATIMA ERA OWO MULULYO LWANGE” nebirala”.
(Bino byakoppwa mu kitabo ekya Mirza Ghulam : Braheen-e-Ahmadiyya V.,
Roohani Khazain vol. 21 p. 356.
“Ffe tukikkiriza anti ba Mahdi abawerako bandiba nga bajja dda
oluberyeberye era kyandiyinzika okubeera nga ne mu biseera ebijja nabyo bagenda
okujja era kya ndisoboka okubeera nga omuntu omu nga tayitibwa Imam Muhammad
naye bw’atyo yandilabikako”
(Bino byakoppwa okuva mu kitabo ekya Mirza Ghulam : Rohani Khazain vol.
3 p. 379).
Abange mmwe ab’emikwano aba Qadiyani / Aba Ahmadiyya !! Ddala ebigambo
ebyo tebimala bumazi okukakasa n’okulaga obulimba awamu n’okukontana ebya Mirza
Ghulam ? Ddala kisoboka omulimba okubeera nga ye IMAM MAHDI (A.S.) ? Ddala
okyayinza okubeera ng’era nate okyagugubidde ku kya Mirza Ghulam Qadiani Sahib
nti ye IMAMA MAHDI ?
Ku lw’ekibiina ekiyitibwa ANTI AHMADIYYA MOVEMENT IN ISLAM, tutadewo
EKIRABO nga kya rupiiyya RS. 500,000/ = nga za buliwo era nga kya kuweebwa oyo
yenna anabeera nga yonna ey’amateeka mu nsi yonna nti ebiwandiiko n’ebigambo
ebyo byetusomye wagulu byonna bikyaamu ate bya bulimba era nti n’olwekyo Mirza
Ghulam Ahmad Qadiani ye IMAM MAHDI.
Wa maa alainaa ill-alBalaagh
Wassalamun’ala mun ittaba alhuda
Ahtesham-ul-Haq Abdul Bari
Dated 29th Rabi-ul-Awwal 142/June 2000
ANTI AHMADIYYA MOVEMENT IN ISLAM
DR SYED RASHID ALI, P.O. BOX 11560 Dibba
Al-Fujairah, United Arab Emirates.
AHTESHAM-UL-HAQ ABDUL BARI Bhola seth ki Chawl,
Gala
Ho. 15.210 maulana Azad Road, cross lane,
Madanpura,
Mumbai 400 008, India aqmmumbai@hotmail.com


c: text/html

text:
Kampala
Emmotoka eyatomeddwa eggaali ng’etwalibwa e Naggulu.
Bya HANNINGTON NKALUBO
ABADIGIZE abaabadde bava mu ndongo okucakala baayingiridde eggaali y’omukka n’egoya bubi mmotoka yaabwe omu n’emukutula okugulu ate abalala ne batwalibwa mu ddwaaliro nga bataawa.
Akabenje kaaguddewo essaawa 8:00 ez’ekiro mu kiro ekyakeesezza Ssande ku nkulungo ya Mukwano eggaali y’omukka w’esalira.
Abavubuka bana okuli David Muwonge, Victor Tushabe, Fiana Kembabazi n’omulala amannya agaabadde gatannategeerekeka bonna nga babeera Makindye mu Mubarak Zooni be baabdde mu mmotoka eno.
Omuwala Fiona Kembabazi ye yabadde avuga mmotoka yaabwe Corona UAH 994N nga bava mu ndongo eyategekeddwa mu luguudo ku Silk.
Eggaali y’omukka yabadde eva ku ludda lwa Jinja ng’eyingira Kampala. Omu ku baabadde mu mmotoka, Muwonge yagambye nti eggaali y’omukka baagirabye ng’ekyali wala kyokka tebamanyi ngeri gye yabatuseeko era tebamanyi ngeri gye baawonye.
Victor Tushabe ye yamenyese okugulu n’okumunyiga mu mugongo ate omuwala Tushabe naye n’akozebwa kyokka nga bonna baawonye.
Mmotoka mwe baabadde batambulira teyabadde yaabwe naye nga yonna yaweddewo. Omu ku bakozi b’eggaali y’omukka Emmanuel Muwanguzi yagambye nti abamu ku bavuzi b’emmotoka baba batamidde.
‘Abagoba b’eggaali bagezaako nnyo okukuba eng’ombe era ne ku kabenje kano baagikubye kyokka eyabadde avuga tamanyi lwaki teyasibye,” Muwanguzi bwe yagambye. Tushabe yatwliddwa Mulago, Kembabazi e Nsambya ate emmotoka n’etwalibwa

robotstxt: allowed

filter: keep


text:
Kampala
NDI mukyala mufumbo era nnina omwana omu wa myezi mukaaga. Ssenga omwami wange agamba nti ayagala abaana basatu era tuzaale nga mbazzaako kumukumu kuba ayagala eby’okuzaala abimale mangu. Ekintu kino nze ndaba sikisobola kuba kati n’omwana gwayagala tuzzeeko ndaba akayali muto. Ssenga tulemeddwa okwesalirawo ku nsonga eno tusaba otuwabule.
Mwana wange oyinza okuba ng’oli mutuufu nti omwana wammwe akyali muto naye tolina kukyesalirawo wekka mulina kuteesa na mwami wo.
Ekirala abakyala abamu ekibatiisa okuzaako amangu abaana kiva ku mirimu gye bakola ng’okuzaako amangu kiyinza okuzza emirimu gyabwe emabega kuba baba balina okulabirira abaana baabwe.
Bw’oba nga tolina nnyo buvunaanyizibwa ate ng’omwami wo mwetegefu okukulabirira n’abaana bozaako amangu mu buli kimu siraba nsonga lwaki tokkiriza ky’akusaba.
Omwami wo ayinza okuba ng’alaba emirimu gye giyinza okugootaana gye buggya oba ng’ayagala azaale mangu asobole okutegekera omuwendo gw’abaana bamanyi.
Oba si kyo mugende ewa kansala akola ku nsonga z’amaka ababuulire obuzibu n’ebirungi ebiri ku njuyi zombi.


text:
EKYOKUSABA EKISOKERWAKO.
BADEMU BONA WAMU.
AI Katonda owekisa, nzize mu kifo kino okuwulira nokuiga Ekigambokyo.
Ai Mukama wange,
onjigirize. Omwoyogwo Omutukuvu anung’amye mu
mazimago, ankumenga mu kubo eryobulamu, kubwa Isa Masiya Omulokozi wange. Amina.
OLUIMBA OLUSOKERWAKO.
Muyuze emitima gyamwe, so si byambalo byamwe, mukyukire Mukama Katonda wamwe: kubanga wa kisa era asasira nyo, tayanguwa kusunguwala, akwatibwa nyo ekisa, era akyuka obutaleta bubi. Yo. 2. 13.
Nagolokoka, ning’enda eri kitange, nimugamba nti Kitange, nyononye mu maso gegulu no mu masogo, so sikyasana nate kuitibwa mwanawo. Luk. 15. 18, 19.
¶ Okwatula kwabantu bona okwogererwa awamu nga bagobereru Omusabisa, bona nga bafukamide.
Ai Kitafe Omuinza webintu byona, era owekisa ekingi: Twakyama okuva mu makubogo ngendiga ezibula; Twagoberera nyo okulowoza nokwegomba ebyemitinia gyafe; Twagana okuwulira amatekago amatukuvu; Twaleka ebyatugwanira okukola: Netukola ebitatugwanira kukola; Songa nobulamu tebuli mufe. Naye gwe, ai Mukama wafe, otudiremu fe abanaku abalina ebibi. Ai Katonda, obasasire abatula okwonona kwabwe. Oba’ze ababonerede; Nga bwewasubiza abantu bona kubwa Masiya Isa Mukama wafe. Ai Kitafe owekisa ekingi, era otubere kubwoyo, Okutanula lero okwegendereza, Nga tukutya gwe, era nga tukola ebyobutukirivu, Erinyalyo etukuvu litenderezebwe. Amina.
TUSABE.
Ai Katonda, nanyini kusasira nokusonyiwa, kiriza ebyo byetwegairide
nobuwombefu; nafe newakubade ngebibi byafe bitusibide dala ngolujegere,
naye olwokusasirakwo nekisakyo ekingi otusumulule; olwekitibwa kya Isa
Masiya Omutabaganya era Omuwolereza wafe. Amina.
Kitafe ali mu gulu, Erinyalyo litukuzibwe. Obwakabakabwo buje. Byoyagala babikole munsi, nga bwebabikola mu gulu. Otuwe lero emere yafe eya lero. Otusonyiwe okwonona kwafe, nga fe bwetubasonyiwa abatwonona. Totutwala mu kukemebwa, naye otulokole mu bubi. Kubanga obwakabaka, nobuinza, nekitibwa, bye bibyo, emirembe nemirembe. Amina.
Ai Mukama wafe, otwasamye emimwa gyafe.
Okudamu. Akamwa kafe nekalyoka kogera amatendogo.
Omukade. Ai Katonda, yanguwa okutulokola.
Okudamu. Ai Mukama wafe, yanguwa okutubera,
¶ Bona nebalyoka maimirira Omukade nayogera nti
Ekitibwa kibe eri Kitafe, neri Omwana; neri Omwoyo Omutukuvu.
Okudamu. Nga bwekyali oluberyeberye, bwekiri ne kakano, bwekiriba; emirembe nemirembe. Amina.
Omukade. Mutendereze Mukama wafe.
Okudamu. Erinya lya Mukama wafe balitendereze.
VENITE, EXULTEMUS DOMINO. Zabuli 95.
Muje, tumuimbi- | re Mu- | kama: tusanyukire olwazi lwobu- | loko- | zi bwa- | fe.
Tuje mu masoge no- | kweba- | za: tumusanyu- | kire | ne Za- | buli.
Kubanga Mukama ye Katonda | Omu- | kulu: era Kabaka omukulu, asinga | baka- | tonda bo- | na.
Enkonko zensi ziri mu mu- | kono- | gwe: nentiiko ze- | nsozi na- | zo zi- ze.
Enyanja yiye, era | ye yagi- | kola: emikonogye negi- | bumba o- | luka- | lu.
Muje, tusinze, tu- | vuna- | me: tufukamirire Mukama | Omu- | tonzi | wafe.
Kubanga ye Ka- | tonda | wafe: nafe tuli bantu bedundirolye, era tuli ndiga, | za mu mu- | kono- | gwe.
Lero, obanga munawulira edobozirye, temukaka-nyaza mi- | tima | gyamwe: nga Emeriba, nga ku lunaku Olwe- | masa | mu lu- | kola.
Bajaja bamwe | bweba- | nkema: nebangeza, nebalaba | emi- | rimu | gyange.
Emyaka amakumi ana nanakuwalira abemi- | rembe | giri: ning’amba nti be bantu abakyama mu mitima gyabwe, so tebana- | manya ma- | kubo | gange.
Kyenava ndaira, | nobu- | sungu: nti tebaliingira mu ku- | wumu- | la kwa- | nge.
Ekitibwa kibe eri Kitafe, neri O- | mwana: neri Omwoyo | Omu- tuku- | vu.
Nga bwekyali oluberyeberye, bwekiri ne kakano, | bweki- | riba: emirembe nemi- | rembe. | Ami- | na.
¶ Nebalyoka
nasoma nedobozi eriwulikika obulungi ekitundu ekosomebwa ekyoluberyeberye,
ekigyibwa mu Ndagana Eyeda.
TE DEUM LAUDAMUS.
Tukutendereza, | ai Ka- | tonda: twatu- | la nga | gwe Mu- | kama.
Ensi zona | zikwe- | yanza: Ki- | tafe a- | tagwa- | wo.
Gwe bakukowola Bamalai- | ka bo- | na: Egulu, Namanyi | gona a- | gali- | mu.
Gwe bakukowola | buli- | jo: Bakerubi | ne Ba- | sera- | fi.
Omutukuvu, Omutukuvu, Omu- | tuku- | vu: Mu-kama, Ka- | tonda o- | wogye | lyona.
Egulu nensi | biju- | de: obukudu o- | bweki- | tibwa- | kyo.
Abomulundi ogwekitibwa O- | gwaba- | tume: ba- | kute- | ndere- | za.
Abekibina ekirungi e- | kya Ba- | nabi: ba- | kute- | ndere- | za.
Egye edungi Eryaba- | juli- | rwa: ba- | kute- | ndere- | za.
Ekanisa entukuvu eri mu- | nsi zo- | na: e- | kwa- — | — tu- | la.
Kitafe alina obukulu o- | buta- | koma: Omwa-nawe omu yeka, oweki- | tibwa o- | wama- | zima.
Era Nomwoyo Omu- | tuku- | vu: O- | mu — | sa- nyu- | sa.
Gwe Kabaka o- | weki- | tibwa: ai | — Ma- | si — | ya.
Gwe | wa Ki- | tawo: Omwana | wolu- | bere- | ra.
Bwewakiriza oku- | lokola a- | bantu: tewanyoma lu- | buto | lwa mu- | wala.
Bwewawangula okubalagala | kwolu- | mbe: wabagulirawo abakiriza bona Obwaka- | baka O- | bwomu- | gulu.
Gwotude ku mukono ogwadyo o- | gwa Ka- | tonda: mu ki- | tibwa | kya Ki- | tawo.
Tukiriza | ngoli- | ja: okuba Omu- | lamu- | zi wa- | fe.
Kyetuva tukwegairira okubera a- | badu- | bo; bewanunula nomusaigwo o- | gwomu- | wendo o- | mungi,
Obabalire ku muwendo ogwaba- | tukuvu- | bo: mu kitibwa | eki- | tagwa- | wo.
Ai Mukama wafe, lokola a- | bantu- | bo: obawe omukisa | obu- | sika- | bwo.
Obafuge oba- | gulu- | mize: emi- | renibe | nemi- | rembe.
Bulijo | buli- | jo: tu- | kute- | ndere- | za.
Nerinyalyo | tuli- | sinza: emirembe | egi- | ta- gwa- | wo.
Kiriza, ai Mu- | kama | wafe: okutukuma lero, tuleme o- | kukola | ebi- | bi.
Ai Mu- | kama | wafe: tudire- | mu tu- | dire- | mu.
Ai Mukama wafe, ekisakyo kitu- | tuke- | ko: nga fe | bwetu- | kwesi- | ga.
Ai Mukama wange, | nkwesi- | ze: ensonyi zireme okunkwatu, emi- | rembe | nemi- | rembe.
¶ Nebalyoka basoma ekitundu ekisomebwa ekyokubiri, ekigyibwa mu Ndagano Empya.
¶ Nebalyoka
baimba oba nebogera Okukiriza Kwabatume, Omusabisa, nabantu wamu nga
baimiride.
Nzikiriza Katonda Kitafe Omuinza webintu
byona, Omutonzi wegulu Nensi; Ne Isa Masiya Omwanawe omu yeka Mukama
wafe, Eyazalibwa omuwala atamanyi musaja Malyamu, eyali olubuto Olwomwoyo
Omutukuvu. Nabonyabonyezebwa ku mirembe gya Pontio Pirato; Nakomererwa
ku musalaba; Nafa; Nazikibwa; Naka Emagombe mu bafu; Olunaku olwokusatu
nazukira mu bafu, Nagenda mu gulu; Atude ku mukono ogwadyo ogwa Katonda
Kitafe Omuinza webintu byona; Naye alivayo okukomawo okusala omusango
gwabalamu nabafu.
Nzikiriza Omwoyo Omutukuvu; Nekanisa entukuvu Enkatolika; Nokusekimu okwabatukuvu; Nokusonyibwa ebibi; Nokuzukira kwomubiri; Nobulamu obutagwawo. Amina.
¶ Nebalyoka basaba bwebati, bona nga bafukamide nobuwombefu; Omusabisa ngasoka okwoyera nedobozi dene nti
Mukama wafe abere namwe.
Okudamu. Abere nomwoyogwo.
Omusabisa. Tusabe.
Ai Mukama wafe, tudiremu.
Okudamu. Ai Masiya, tudiremu.
Omusabisa. Ai Mukama wafe, tudiremu.
Ai Mukama wafe, tusasire.
Okudamu. Tuwe obulokozibwo.
Omukade. Ai Mukama wafe, lokola Kabaka.
Okudamu. Tuwulire nekisakyo bwetukukowola.
Omukade. Yambaza Abawerezabo obutukirivu.
Okudamu. Sanyusa abantubo abalonde.
Omukade. Ai Mukama wafe, lokola abantubo.
Okudamu. Nobusikabwo, buwe omukisa.
Omukade. Ai Mukama wafe, tuwe emirembe mu naku zafe.
Okudamu. Kubanga tewali mulokozi mulala atulwanirira, wabula gwe weka, ai Katonda.
Omukade. Ai Katonda, otulongose emitima gyafe munda.
Okudamu. So totugyako Mwoyogwo Mutukuvu.
¶ Soma wano Esāla eyolunaku gundi.
Ekyokusaba ekyokubiri, kye kisaba emirembe.
Ai Katonda, aleta emirembe ayagala abantu okutabagana wamu, okumanya gwe bwe bulamu obutagwawo, nabadubo be balina edembe dala; Fe abadubo abawombefu, tuzibire eri abalabe bafe buli webatulumbira; fe nga twesigira dala okuzibirakwo, tuleme okutya amanyi gona agabalabe bafe, olwobuinza bwa Isa Masiya Mukama wafe. Amina.
Ekyokusaba ekyokusatu, kye kisaba ekisa.
Ai Mukama wafe, Kitafe owomugulu, Katonda Omuinza webintu byona atagwawo, gwatutusi’za nga tuli balamu ku lunaku luno werusokera; Lero tuzibire namanyigo; tubere tuleme okwonona lero, newakubade okuingira mu kabi kona; naye buli kyetukola, kirung’amye mu kufugakwo tukole bulijo ebiri mu masogo ebyobutukirivu; kubwa Isa Masiya Mukama wafe. Amina.
OLUIMBA OLWOKUBIRI.
LITANI. [Litany]
AI Obusatu Obutukuvu, obutenderezebwa obwekitibwa, Baperesona basatu era Katonda omu: otusasire fe abanaku abalina ebibi.
Ai Obusatu Obutukuvu, obutenderezebwa obwekitibwa, Baperesona basatu era Katonda omu: otusasire fe abanaku abalina ebibi.
Tulokole mu bubi bwona ne mu katali; ne mu kwonona ne munkwe za Setani, nokulumbakwe; ne mu busungubwo, nokukolimirwa okwemirembe nemirembe,
Mukama wafe omulungi, otulokole.
Olwokutwalakwo omubiri okutukuvu okutategerekeka; nolwokuzalibwakwo okutukuvu nokukomolebwa; nolwokubatizibwakwo nokusiba nokukemebwa,
Mukama wafe omulungi, otulokole.
Olwokubonyabouyezebwakwo nentuyuzo ezomusai; nolwomusalabagwo nolwobulumibwo; nolwokufakwo okwomuwendo omungi nokuzikibwakwo; nolwokuzukirakwo okwekitibwa nokugenda mu gulu; nolwokuja Kwomwoyo Omutukuvu,
Mukama wafe omulungi, otulokole.
Okirize okumukuma nokumuwa amanyi omuduwo kabaka wafe, DAUDI, akusinze amazima, abere nobutukirivu nobutukuvu;
Ai Mukama wafe omulungi, tukwegairide otuwulire.
Okirize okufuga omutimagwe, akukirize, akutye, akwagale, akwesige bulijo, agoberere ekitibwakyo notendolyo enakuze zona;
Ai Mukama wafe omulungi, tukwegairide otuwulire.
Okirize okubawa omukisa Namasole, Lubuga, abalangira, nabambeja, ne baganda ba kabaka bona;
Ai Mukama wafe omulungi, tukwegairide otuwulire.
Okirize okwakira Abalabirizi, Nabakade, Nabawereza, bamanyire dala Ekigambokyo, bakitegere; bakyolese nebigambo byebaigiriza era nebyebakola;
Ai Mukama wafe omulungi, tukwegairide otuwulire.
Okirize okutuwa omutima ogukwagala, ogukutya, tunyikire okuwulira amatekago;
Ai Mukama wafe omulungi, tukwegairide otuwulire.
Okirize okuzibira, nokubera, nokusanyusa abantu bona abali mu kabi ne mu naku ne mu kubonyabonyezebwa;
Ai Mukama wafe omulungi, tukwegairide otuwulire.
Okirize okukuma bona abatambula ku lukalu ne ku nyanja, abakazi bona abalumwa okuzala, abalwade nabana abato bona; nokubasasira abasibe nabanyage bona;
Ai Mukama wafe omulungi, tukwegairide otuwulire.
Okirize okukuma abana abafuzi, ne banamwandu bona, ne bona abafiridwa nabajogebwa;
Ai Mukama wafe omulungi, tukwegairide otuwulire.
Okirize okusonyiwa abatukyawa, nabatuiganya, nabatuwairiza, nokukyusa emitima gyabwe;
Ai Mukama wafe omulungi, tukwegairide otuwulire.
Okirize okutuwa, nokututerekera emere enungi eyensi, tulyoke tugirye ngeyengede;
Ai Mukama wafe omulungi, tukwegairide otuwulire.
Omwana wa Katonda; tukwegairide otuwulire.
Omwana wa Katonda; tukwegairide otuwulire.
Ai Omwana gwendiga owa Katonda; agyawo ebibi Byensi;
Otuwe emirembegyo.
Ai Omwana gwendiga owa Katonda; agyawo ebibi Byensi;
Otusasire.
Ekitibwa kibe eri Kitafe, neri Omwana: neri Omwoyo Omutukuvu.
Nga bwekyali oluberyeberye,
bwekiri ne kakano, bwekiriba: emirembe nemirembe. Amina.
EKYOKWEBAZA.
¶ Ekyokwebaza ekyabantu bona.
Ai Katonda Omuinza webintu byona, Kitafe owekisa kyona, fe abadubo abatasana
tukwebaza nobuwombefu namazima, olwobulungibwo bwona nekisakyo kyewatuwa
fe nabantu bona; [*era okusingawo olwabo abagala kakano okukuwa sadaka
eyokutendereza nokwebaza olwokusasira kwewabalaga.] Tukutenderoza kubanga
watutonda, notukuma, nolwemikisa gyona egyomunsi muno; nayo okusinga
enyo, kubanga wanunula Ensi zona, mu kwagalakwo okutasingika, kubwa Mukama
wafe Isa Masiya; tukutendereza olwebyo ebituwesa ekisakyo era nolwokusubira
ekitibwakyo. Era tukwegairira otuwe okutegera okusasirakwo kwona bwekuli,
emitima gyafe gikwebaze amazima, twolese otendolyo, mu bigambo byafe
byetwogera era naye mwebyo byetukola; tweweyo okukuwerezanga, tutambulire
mu masogo nobutukuvu nobutukirivu, enaku zafe zona; kubwa Isa Masiya,
Mukama wafe; awerwe wamu nawe Nomwoyo Omutukuvu, ekitibwa kyona netendo
lyona, emirembo egitakoma. Amina.
Ekyokusaba ekya Kirusositomu.
Ai Katonda Omuinza webintu byona, atuwade ekisa kakano okusaba fena mu masogo nememe emu; eyasubiza, webabanga babiri obanga basatu nga bakung’anye wamu mu Linyalyo, okubawa byebasaba. Ai Mukama wafe, kiriza kakano okutuwa byetwagala nebyetwegairira, nga bwebiritusanira; tuwe munsi muno okumanya ainazimago, ne mu bwakabakabwo obugenda okuja tuwe obulamu obutsigwawo. Amina.
2 Kol. 13. 14.
Ekisa kya Mukama wafe Isa Masiya, nokwagala kwa Katonda, nokusekimu Kwomwoyo Omutukuvu, bibere nafe fena, emirembe egitagwawo. Amina.
OLUIMBA OLKWOKUSATU.
TUSABE. [Prayer and Blessing]
Ekyokusaba nga bagenda okubulira.
Ai Katonda, kubanga tetuinza kusimibwa gwe wabula nga gwotubede; okirize olwekisakyo Omwoyogwo Omutukuvu alung’amye emitima gyafe agifuge mu bigambo byona; kubwa Isa Masiya Mukama wafe. Amina.
OKUBULIRA.
OLUIMBA OLWOKUNA
¶ Bwebabanga baimba oluimba luno nebakung’anya ebirabo ebya abantu.
Ebyokusaba ebimalirwako.
Tuwe, tukwegairide, Katonda Omuinza webintu byona, ebigambo byetuwulide lero namatu gafe kungulu bisigibwe bwebityo mu mitima gyafe munda olwekisakyo, bibalire mufe ebibala ebyempisa enungi, Erinyalyo ligulumizibwe litenderezebwe; kubwa Isa Masiya Mukama wafe. Amina.
Mukama atuwe omukisa, atukume; Mukama atwakize amasoge, atukwatirwe ekisa. Mukama atuimusize obwenyibwe, atuwe emirembe, kakano nenaku zona. Amina.


text:
Bismillah Al-Rehman
Al-Raheem
LUGANDA
Ani
asinga obulyazaamaanyi okusinga oyo agunzeewo ku Allah obulimba, oba agambye
nti :
Watumiddwa
gyendi (obubaka), sso ng’ate tewanatumwa gy’ali kintu kyonna?(AlQu’ran 6: 93)
Eri,
Mirza Tahir A Qadiani
Imam Jamaat Ahamadiyya ;
16-18 Gressenhall Road,
London SW 18 5QL
United Kingdom
Mw. Mirza
Tahir A. Qadian
Emirembe gibeere eri abo abanoonya era abagoberera Hidaya.
Nze Dr. Syed Rashid Ali ow’ekibiina ekiwanyisa obu Ahmadiyya
(Anti Ahmadiyya Movement in Islam), nkusoomooza ojje tukolimilagane kuntandikwa
y’omwaka ogw’obusiraamu omupya. Nziramu nate okukuwa omukisa osobole okukakasa
eri ensi yonna obutuufu obwa Jajjawo. Mirza Ghulam Ahamad Qadiani,
yemutandisi ow’ekiniina eky’Abahamadiyya eyewangamya ku bwa nabbi, mbu ye
masiya oyo eyasubizibwa era mbu ye Mahdi.
Mirza Ghulam A. Qadiani bino wamanga yabyogera nga agamba mbu
yafunaga obubaka obwamukkako mbu nga buva ewa katonda Yagamba bwati :-
« Mungere ey’obwa nabbi nze ow’amaanyi ennyo nafuna
okubikulirwa obubaka nga buva ewa katonda nga bugamba nti : Kiliba eddaaki
ndiwasa omuwala omukulu owa Mirza Ahmad Baig Hashiarpur. Abantu bano bagenda
okubeera n’obukyaayi bungi nnyo era balintekerawo emisanvu mingi, naye ero
kunkomerero, mu mazima kugenda kubeerawo.
Katonda eyayawukana agenda kumundetera mu buli ngeri yonna
esoboka ne wankubadde nga alibeera emberera oba namwandu. Katonda alijawo ebyo
byonna ebinkalubiriza era olw’obwetaavu, alitukiriza omulimu guno nga tewali
nyinza n’okukiziyiza ».
(Byawandiikibwa mu kitabo ekya Mirza Ghulam
ekiyitibwa Izala –e- Auham, Roohan Khazain Vol 3. P. 198).
Oluvanyuma ng’amaze okusasaanya ekiwandiiko ekyo wagulu,
teyakoma awo, wabula yeyongera okusasaanya ebirala nga agamba bw’ati
« Kino kiteekwa okweyoleka eri abantu nti tewayinza kuberawo nkola nga
y’esinga ukubeera enungamu nga yakugezesa amazima gaffe oba obulimba bwaffe
okujjako eyo ey’obwanabbi bwaffe »
(Byawandikibwa mu kitabo ekya Mirza Ghulam ekiyitibwa
Roohani Khazain vol. 5P. 285 – 286 ; collection of Advertisement
Vol ; I pp.156 – 157).
Tugenda naffe okusinzira ku bubaka obwo wagufu ye
Mirza Ghulam A. Qadiani bw’agamba mbu bwamukkako era mbu katonda nga amulagira
bafumbiriganwe n’omuwala Muhammad Begum, naffe tukolimiragane n’awe.
Okukolimiragana kuno kwa kukolwa nga tugoberera Qur’an 3: 61 awamu n’enkola
n’enjigiriza eya Nabbi wange Muhammad (S.A.A.W) era tugoberere n’enjigiriza eya
nabbi wa nze gwempita ow’obulimba Mirza Ghulam A. Qadiani.
Enjuuyi zombiriri zigenda okutuula nga zitunuliganye
nga ziri mu maaso g’abantu bonna, era wabelewo abajuliza bana okuva ku buli
ludda. Ffenna tugenda okulayira ngo bwe tukutte Qur’an entukuvu era tugambe bwe
tuti:
·
Nze nga nsizira ku biwandiiko ebyo wagulu ngenda okulayira nga ngamba
nti: Mirza Ghulam A. Qadiani yari mulimba era eyewangamya mu bukyamu ku bwa
nabbi.
·
Mirza Tahir! N’awe olayire nga ogamba nti: - Mirza Ghulam A. Qadiani
yali muntu ow’amazima era nti n’obubaka obumulagira bafumbiriganwe n’amuwala Mohammadi
Begum bw’atukirizibwa era n’olwekyo nabbi omutuufu owa Allah.
Oluvanyuma
olw’okulayira okwo ffembi tulyoke tukolimiragane nga tusabe Allah asse obusungu
bwe ku oyo yenna omulimba mu bbanga eritasukka omwaka ggumu okutandikira ku
lunaku lwetunakiriziganyaako okukolerako omubahila guno:
Ekofi: ALFAZI MOSQUE, 16 – 18 GRESSENHALL ROAD LONDON
SW 18 UNITED
KINGDOM.
Olunaku: OLUNAKU LWANNA MIRZA TAHIR LWANALONDA
Seebo Mwami Mirza Tahrir,
Owereddwa emyezi esatu ukutandika nga enaku ez’omwezi
olusooka mu mwezi ogwo ku taano omwaka ogwe 2000 (from Ist May, 2000)
tusisinkane okukola omu Bahila. Nziramu okukikkairiza nate nti gunno mukisa
gy’oli ogwa zaabu ugukuwerebbwa osobole okukakasa ensi yonna oba nga ddala
Jajjawo era eyatandikawo ekibina ekya Abahamadiyya, Mirza Ghulam Ahmad Qadiani,
yali matuufu bwe yerangirirako obwa nabbi, era nti Katonda mu mazima
yamubulirako ku bikwatagana n’okufumbiriganwa kwabwe, yye n’omuwala Mohammadi
Begum era nti n’obubaka buno nabwo bwatukizibwa.
Singa Ssebo
onolemererwa okukiriza okusoomoozebwa kuno tukolimiragane, ekyo kinaaba
kitegeeza nti okigenderera bugenderezi okukusika ekituufu era buno bugya
okubeera obukakafu obwenkukunala obwoleka nti okimanyidde ddala nti Mirza
Ghulam yali MULIMBA mu byeyayogera era nti yali MULIMBA mbu yakkangako obubako okuva ewa
katonda era okusinzira ku ebyo teyali nabbi owa Allah.
KAKATI
TUTUNULIREKO KU KIGAMBIBWA MBU BWE BW’ALI OBUBAKA
OBUMULAGIRA MBU
BAFUMBIRIGANE N’OMUWALA MOHAMMADI BEGUM.
Bino
ebigambo wamanga byakoppwa okuva mu bimu ku bitabo ebyawandiikibwa Mirza
Ghulam A. Qadiani ng’agamba nti yafuna obubaka obumulagira bafumbiriganwe ne
Muhammadi Begum:
“Bwembeera nga bye njogera ge mazima, Katonda olwo
agenda okusobozesa obubaka bunno (obw’obunabbi) okutukirira. Naye ete
bwebibeera nga ebigambo bino byenjogera si bigambo bya Katonda, kale enkomerero
yange (okufa kwange) kugenda kubeera nga kunyoomoofu nnyo* era obubaka bunno
tebugenda kubeera nga butukirizibwa? Nsaba Ai omulezi waffwe!
Beera ng’olamula wakati waffwe n’abantu baffwe
mumazima, kubanga mazima gw’osingira ddala okubeera omulamuzi aw’abo
abalamula”.
Nga maliriza nsaba Ai ggwe Katonda omuyitirivu
w’amaanyi era omuyitiivu w’okumanya: Bwe bubeera bg’obubaka obw’obunabbi
bwenayogera ubukwata ku kibonerezo ekiruma ekiriweebwa Atham era n’obwo
ubugamba nti tufumbiriganwe n’omuwala wa Ahmad Baigi, nga byonna by’ava gy’oli
kale nsaba Katonda ebyo byonna bitukirire nga biri mu mbeera enefuuka akabonero
eri ebitonde bya era n’emimwa egy’abantu ab’emyoyo egyaddugala gizibikirwe.
ERA AYI GGWE
ALLAH! BWE BUBEERA NG’OBUBAKA OBW’OBUNABBI BUNO TEBUVA GY’OLI, NKUSABA ONZITE
NGA NDI MUNYOOMOOFU ERA EYEKUBAGIZA ERA BW’EMBERA NGA NZE NDI MUKOLIMIRE ERA
ALEKEDDWA AWO ETTAYO ERA NGA NZE DDAJJAL, MU MAASO GO, NG’ABALABE BANGE
BWEBANDOWOOLEREZA OKUBEERA, ERA, NGA BWE KUBEERA NGA OKUSAASIRAKWO TOKUSIZZA KU
NZE NGA BWE WAKUSSA KU ISHMAELA ERA NGA BWE WAKUSSA KU ISA MUTABANI WA
MAR’YAM ERA NGA BWE WAKUSSA KU
MUHAMMAD (S.A.A.W) OYO NGA YASIINGA BA NABBI BONNA ERA NGA BWEKIRI KU ABO
ABATAASA BA UMMAT ENO; NKUSABA AYI ALLAH ONSANYEEWO, ERA ONZITIRE MUMBEERA
EY’OBUNYOOMOOFU ERA NKUSABA OSSE EBIKOLIMO BYO KU NZE, OSANYUSE ABALABE BANGE
ERA OKIRIZE N’OKUSABA KWABWE.
Naye ete bwe
kubeera nga okusaasira kwa wakussa ku nze era bw’obeera nga ggwe wayogera
gyendi nga ogamba nti: “antaa waheehee fi hadhratee, akhtertaka li natsee”
(ggwe oli wa kitiibwa gyendi nze nakwelondera) era bw’obeera nga ggwe wagamba
nti: “Ya Eisa! Allazee laa yuda’a waqtehee?” (Allah tayinza
kumalira baddu be?) era bw’obeera nga ggwe wagamba nti: qul inee umirtu wa
ano awwalul mu’mineen (Gamba nti ngondedde amateekaago era nze mukkiriza
akulembera) era bw’obeera nga kumpi buli lunaku ggw’ogamba nti: “antaa ma’ee
wa ma’ak” (oli wange era nange ndi n’awe).
Ebyo byonna
bwebibeera bwe bityo nkusaba onyambe era onyweeze ng’ompanirira. Wa innee
maghloobun fantaser (era nze mpanguddwa, n’olwekyo nkusaba onyambe).
Nze Khaksaar Ghulam Ahmad
Okuva mu Qadian,
District eye Gurdaspur,
Dated 27th
october, 1894.
(Bikoppeddwa okuva
mu kitabo: Collection
of Advertisement Vol. 2p. 115-116).
Mu 1896, Mirza
Ghulam Ahmad Qadiani ya kikkatiriza nti obubaka bwe yali ayogera mazima ddala
bwo bw’ali butufu era teyalina kubuusabuusa ku bikwaata n’eby’okutukirizibwa
okw’obubaka bunno. Yeyongera okugenda mumaaso nga era akkatiriza bw’ati:
Kino nkidingana
buli kiseera nti omulamwa ogw’obubaka bunno kwe okufa okwa mukodomi wa Ahmad
Beg (ono nga ye sultan Muhammad) okukakasibbwa nga bwe kwatekebwatekebwa - mmwe
kati
Mukulindirire!
“BWE MBEERA NGA NZE OMULIMBA ERA NGA N’OBUBAKA OBW’OBUNABBI BUNO NGA TEBUGENDA
KUTUKIRIZIBWA KALE NSABA OKUFA KWANGE KUBEREWO,”
(Bino
bya koppwa mu kitabo ekiyitibwa:
Anjam-e-Atham p- 31 Roohani Kazain vol. 11 p; 31, footnote).
Okusinzira ku
bigambo ebya Mirza Ghulam Ahmad, kyo kyelagabwelazi nga bweyali omumativu nti
bagenda kufumbiriganwa ne Muhammadi Begum. Naye nga kiswaaza!
Newankubadde mbu
yakakasibwanga katondawe emirundi egiwerera ddala, okufumbiriganwa kuno
tekwabeerawo na bwekityo obubaka obwali bugambibwa mbu yabufuna
tebwatukirizibwa. Nekibeera nga kyeyongedde okukakasa nti ddala obubaka obwo
bwo bw’ali tebuva wa Allah wabula bwali buva wa sitaani era nti Mirza Ghulam Ahmad Qadiani
YALI MULIMBA OMUTENDEKE OMUKULU. Ebyo tubyogera nga tusinzira okuva kubigambobye
binno:
“Kino kisaana
kitegerekeke eri abantu bonna nti teliyo kubo ddala nga lya kutegeeza amazima
oba obulimba bwaffe okujjako nga tusinzira ku bubaka obwobunabbi obwa
tusindikirwa Katonda”.
(Bino
byakoppwa okuva mu kitabo. Roohani Khazain Vol. 5 P. 258- 286; Collection of
Advertisements Vol.1p 156- 157).
Seebo Mirza Tahir Ahmad Qadiani (ono nga kati ye
mukulembeze owa aba Ahamadiyya mu nsi yonna- 4th Khalifa) tukusaba oleme
okugezaako okwebalankanya n’otabeerawo mu kukola omubahila guno- ng’era
bw’obadde okola ku mirundi egiyise. Beera omusajja emekete, omuvumu, ateelya
ntama, olekere awo okulimbalimba abagoberezibo bambi bo tebamanyi, era wakiri
fuba guno omulundi oyolese eri ensi yonna nga bw’okkiririza mu bunabbi obwo ate
nga ggwe khalifa wabwe.
Wassalamun ‘ala mun ittaba’a alhuda
Dr. Syed Rashid
Ali
May 2, 2000
EKIKOLIMO KYA ALLAH KIKKE ERI ABO ABALIMBA
CURSE
OF ALAH BE UPON LIARS)
Anti
Ahmadiyya Movement in Islam
Dr. Syed Rashid
Ali
P.O Box 11560
Dibba Fujairah,
United Arab Emirates,
Tél: 9719 2 44 7337 Fax 9719 244 2846


text:
Makandwa
Aba LC n’abatuuze nga beetegereza abenzi we baabomodde okudduka. Ku ddyo ye Kule.
Bya PATRICK TUMWESIGYE
SSEMAKA ali mu kuyigga mukyala we n’omusiguze be yasibidde mu nnyumba oluvannyuma lw’okubasanga nga basinda omukwano, n’agenda okunona poliisi wabula n’asanga nga badduse.
John Walker Kule, omutuuze ku kyalo Makandwa (okumpi ne Kitende) yakedde kuliimisa mukyala we Gorret Nakatudde gwalinamu abaana 3 oluvannyuma lw’okumala ebbanga ng’awulira olugambo nti omukwano gwe agubegerako muliraanwa we Ssenyonga.
Kule agamba nti okuva Ssenyonga lwe yatandika okuganza mukyala we amaka gagyamu obutabanguko ng’omukazi buli kiseera anoba ng’anoonyezaako wanaagendera ewa muganzi we. Ne ku luno Nakatudde yanobye n’agenda ewaabwe wabula Kule n’amukubira essimu nti agye bateese.
“Nnafunye ekirowoozo nti omukyala ono ajja kuyitirako ewa muganzi we nga tannatuuka waka ekyampaliriza okulinnya omuti gw’omuyembe ne neekukuma okutuusa lwe nnamulabye ng’ayingira ennyumba ya Ssenyonga,” Kule bwe yategezezza.
Yagasseeko nti wayiseewo ekiseera kitono n’omusiguze naye ne yeesogga ennyumba olwo n’ayanguwa n’abasibira ebweru n’ekufulu n’ategeezako ow’ebyokwerinda ku kyalo eyamuwadde amagezi basooke bagende ku poliisi y’e Kajjansi baleete abasirikale, ebyembi basanze abanzi babbomodde ekituli mu nnyumba nga bayiseemu.
Kule agamba nti Ssenyonga teyeeyibaala kubanga ajja kumunoonya okutuusa lw’anaamufuna amutwale ku poliisi avunaanibwe okwonoona amakaage kubanga mukyala we awulira amwagala nnyo.
Yakukkulumidde abatuuze abaatasobodde kuziyiza musiguze kudduka n’akolima nti kale, nabo kiribatuukako.


text:
1. Obusiraamu bwogera ki ku Kulisimaasi oba Amazaalibwa ga Yesu?
Obusiraamu bulina enkola ennyonnyola buli nsonga mu ngeri esingayo okuba ennambukufu akkiriza akkirize n`agaana agaane kuba Allah ye nnannyini kumanya amazima agasembayo ku buli nsonga.
Obusiraamu busomesa nti oli yenna agamba nti Yesu mwana wa Allah, aba ayogera bulimba era aba azzizza omusango ogwetaagisa okwenenyeza Allah nga tannafa. Agamba nti Allah yazaala omwana aba avudde mu Busiraamu.
Mu Quran Surat Kahf (18:4- 5), Allah agamba nti, “ N'okulabula (Abayudaaya, Abakulisitaayo n' Abatakkiririza mu Katonda) abagamba nti ‘Allah azadde omwana ow'obulenzi’ Tebalina kumanya kwonna ku kintu ekyo, wadde bakadde baabwe. Kizito nnyo ekigambo kye bayisa mu kamwa kaabwe. Tebalina kye boogera okuggyako obulimba”
2. Nzikirizibwa okuwa mukwano gwange atali Musiraamu ebirabo bya Kulisimaasi oba okutwala ebirabo by'aba ampeerezza?
Tekikkirizibwa Musiraamu okuwa mukwano gwo atali Musiraamu ebirabo bya Kulisimaasi olw'ensonga nti abajaguza Kulisimaasi baba ku bulimba okugamba nti ku lunaku olwo Allah lwe yazaala omwana Yesu ekitali kituufu era omusango omunene ennyo mu maaso ga Allah. Kati ggwe munnange agamba nti okkiririza mu Busiraamu ate otandika otya okwetaba mu mukolo ogunyiiza Allah gw'okkiririzaamu?
Ebirabo bya Kulisimaasi bireke tobiweereza era kirungi ne mukwano gwo omutegeeze lwaki tomuweerezza kkaadi oba keeki oba emmere n'ebiringa ebyo.
Ate singa munno aba akuweerezza ekirabo kya Kulisimaasi, mutegeeze nti eddiini gy'okkirizaamu tekukkiriza kutwala wadde okuwa munno ekirabo kya Kulisimaasi nga munno atali Musiraamu bw'atasobola kukuweereza ku mwenge ng'ayiisizza oba ennyama y'embizzi ng'abadde alina by'ajaguza.
N'olwekyo tasobola kukuweerez akirabo kya Kulisimaasi. Okunywa omwenge n'okulya embizzi nga tewali buwaze bwonna musango mu Busiraamu naye ng'ate emisango egyo gya wansi nnyo bw'ogeraageranya ku muntu agambye nti Allah yazaala omwana.
3. Nzikirizibwa okusuubula ebintu ebyeyambisibwa ku Kulisimaasi nga zi kaadi, keeki , ebitimbisibwa n'ebirala?
Okuyamba omuntu agenda okukola ekikyamu nga naawe omanyi Allah yakitugaana. Soma Kulaan Surat Maida (5 :2) “Muyambagane mu kukola obulungi n'okutya Allah naye temuyambagana mu kwonoona n'okumenya amateeka.
Mazima Allah muyitirivu mu kubonereza” Oluvannyuma lwa aya eyo, kati otandikirawa okwetaba mu bikolwa ebiyamba ku bagenda okuzaaza Allah? Ayamba ku mukozi w'ekibi naye agabana ng'oyo akikoze yennyini.
Wabula singa omulimu gwo bulijjo gwa bintu abajaguza Kulisimaasi bye baagala ennyo, tewali mutawaana kugenda nagwo mu maaso wabula toyongeramu nti olwokuba oli mu sizoni, gamba ng'omutemi w'ennyama bulijjo bw'oba obadde otunda ente bbiri, era ggwe suubula ente zo bbiri si ssatu, owa takisi bw'oba bulijjo onnyuka ssaawa ssatu ez'ekiro toyongera ku budde bw'onnyukirako nti olwokuba abasaabaze beeyongedde.


text:
Engeri Y'okuyiga N'obukodyo Bwakwo
Byajjibwa mu kitabo: Okulowooza nga kagezi munyu:
Engeri musanvu ezeyambisibwa bakakensa muzuula na Aristotle, Leonardo Einstein, Edison nabalala byawandikibwa Michael Michalko
"Wadde toli kagezi munyu oyinza okweyambisa engeri zino ezabakakensa nga Aristotle oba Einstein okweyongera mukulowooza mungeri eyekikugu osobole okugonza obulamu bwo obwo maaso".
Engeri zino omunaana ziyinza okuyamba okulowoza mungeri enekuleetera amagoba mukumulungula ebikalubye. "Engeri zino zeyambisibwa nnyo abavumbizi mu byafayo munsi yonna".
1.Tunulira ekizibu mungeri ezenjawulo olabe nti ofuna amakubo nebwegaba gawukana kugabalala gomanyi okusobola okimulungula.
Leonardo da Vinci yazuula nti okufuna amagezi kukumulungula ekizibu sooka ozuule engeri gyoyinza okutunulira mungeri ezenjawulo. Yazuula nti omulundi ogusooka nga ofunye ekizibu obaamu kyekubiira mungeri gyokitunulira mu. Naye bwoba nga addamu okukizimba mubwongo bwo kiba nga kizibu kirara si kiri kyewasoose okulaba.
2. Kuba ekifananyi!
Einstein yatunulira nga ekizibu mungeri nyingi nga kwatadde nokukuba ekifananyi alabire ddala wa aw'okumulungura. Era ye yazula nti emiwendo nebigambo bikola kitono mukulowoza kwe singa aba nekifananyi.
3. Leeta amagoba! Ekimu ku kyotegerera ba kagezi munyu kwekuba nti baleeta amagoba.
Thomas Edison yalina obwananyini ku migabo 1,093. Engeri eyiye yali kakugaba katala buli omu gwakozesa naye yenyini nga abanekitundu kyazanya mukulowooza ku kizibu ekiriwo. Mumusomo gwabanna sayansi 2,036 mubyafaayo , Dean Keith Simonton owa University ya California mu Davis yazuula nti banasayansi bangi abakugu mu byafayo bazuula ebyamagezi bingi nnyo naye ate n'ebilowoozo ebitaatuyamba. Naye singa batya okuzula ebyo ebitayumba n'ebiloozo ebyatuyamba bwebatyo tebandibivumbudde.
4. Yunga ebipya byovumbudde ku birala. Yunga ebirowooza ebifananyi nabuli kimu ekipya kyolina wadde nga oluusi biyinza okulabika obulala.
Amateeka g'ensikirano gava ku mumonaaki omu eyagatta okubala ne sayansi wa biology kale nga wadde byali tebirabika kufanagana.
5. Fanaganya ebirowoozo byo; Gezako okuganaganya ebirowoozo ebitalabika kufanaganya oyinza okujjamu kyoyagala.
Da Vinci forced yafanaganya okuwuuma kw'ekidde nga kikubiddwa ku nsamuka yamazzi nga ejjinja likasukiddwamu. Kino kyamuyamba okuzuula nti eddoboozi litambula mungeri yamayengo nga agamazzi. Samuel Morse yavumbula sitenseni zamaloboozi gesimu nga amaze kutunulira sitenseni zendogoyi ezempaka.
6. Loworeza mubikontana.
Physicist Niels Bohr yazuula nti bwokwata ebikontana oba ebyawuka bibiri obwongo bwo buyinza okutuuka mumutindo omulala mukulowooza. Yazuula nti ekitangaala kiringa katundutundu ate era kiringa jjengo bwatyo navumbula 'complimentarity' mu sayansi.
7. Yiga okwefananyiriza mukulowooza.
Aristotle yazuula nti okwefananyiriza ebitafanagana kabonero ka kagezi munyu. Okugeza okwefananyiriza ennyanja n'okwagala.
8. Oluusi wesigame ku lukisakisa oba 'chansi'
Buli lwetugezako okukola ekintu nekigaana tukola ekirala ekyokisooka mu kutetenkanya 'accident' oba ekintu ekigwawo obugwi. Nemunsobi tukoleramu ekirungi singa tetutunula ku bubi bwa nsobi bwokka. Ensobi byejja tunulira ekkubo mwewayise okkola ekyo wefumitirize kukubo eryo ate olabe kyoyinza okukyusa. Tewebuuza lwaki ogudde wabula kiki kyokoze.


text:
Kampala
Ennyumba z’omu Kisenyi ze bagenda okumenya bazimbe kalina.
Bya Kizito Musoke
GAVUMENTI ya Uganda ng’eyita mu minisitule y’ebyobuzimbi emalirizza entegeka mw’egenda okuyita okuzimbira abali mu nzigotta mu Kisenyi amayumba ag’omulembe.
Okusinziira ku kamisona avunanyizibwa ku kukulaakulanya ebibuga mu ggwanga Samuel Mabala gavumenti ng’ekolaganira wamu n’ebitongole bya Cities Alliance, Slum dwellers International be bagenda okukola omulimu guno.
Gavumenti era yawandiikidde dda Banka y’Ensi yonna ng’egisaba ebawole obukadde bwa doola za Amerika 150 okusobola okussa obulungi mu nkola enteekateeka eno.
Yategeezezza nti bagenda kugitandikira Kisenyi n’oluvannyuma bagitwale e Bwaise, Kaleerwe, Katanga, Kivvulu Katwe- Nkere zooni.
Ennyumba bagenda kuzimba za kalina era Mabala agamba nti gavumenti ekizudde ng’eggwanga terikyalina ttaka limala eri buli Munnayuganda, kwe kutandika enkola y’okuzimba bukalina obw’okusulamu.
Abantu abawera bwe banaaba nga basula ku kizimbe kimu, kino kijja kuwa omukisa ettaka erisigaddewo okukolerawo ebintu ebirala.
Olwokuba mu Kisenyi ettaka lirina obwannannyini bwa njawulo, basazeewo okutandika n’ekitundu kitono era nga wo, nannyiniwo yakkirizza dda, okuwaayo ettaka lye.
Mu kiseera kino enteekateeka eno yamaze dda okukakasibwa olukiiko lwa baminisita era ng’erinze palamenti kugikakasa nga bagissa mu nkola ng’esuubirwa okutandika mu mwaka gw’ebyensimbi ogutandika mu July wa 2012.
Yagambye nti tewagenda kuba nteekateeka yaakusengula bantu, lwa nsonga nti, awantu awagenda okuzimbibwa tewajja kubeera wanene nnyo, ate nga wasobola okusuza abantu abawerera ddala.
Kalina emu egenda kuba ng’esulako abantu 250, era ng’eriko emyaliiro egitakka wansi wa kkumi. Omwaliiro oguli wansi mu ttaka gwa paakingi, olwo omwaliiro ogusooka gubeereko bizinensi, oguddako waggulu kubeeko ofiisi, olwo abantu basule ku myaliiro egisigadde waggulu.
Mu Kisenyi wokka amayumba 250, ge gagenda okuzimbibwayo.
Nannyini ttaka agenda kuwaayo ettaka lye, gavumenti yo efune musigansimbi anaazimba, ate yo gavumenti eteekemu ebisigadde omuli amataala, enguudo, amasannyalaze n’amazzi. Nannyini ttaka ajja kutegeeragana ne musigansimbi ku mugabo gw’alina okutwala ku kizimbe.
Abantu bajja kuba basasula ssente ensaamusaamu okupangisa ennyumba zino ezijja okuba nga za mulembe, era nga zitumbula n’embeera y’obulamu bwabwe mwe babeera.
Gavumenti okuzimba amayumba mu Kisenyi, si y’eneeba entandikwa, anti yazimbako dda amayumba e Namuwongo, ekisangibwa mu munisipaali y’e Makindye n’egawa abatuuze bagasulemu nga basasula mu kibanjamola.
Kamisona avunanyizibwa ku nkukulaakulana y’ebibuga mu minisitule y’ebyobuzimbi, ettaka n’enkulaakulana y’ebibuga Samuel Mabala agamba nti gavumenti mu mwaka gwa 1985 okutuuka mu 1994, yazimbira abantu amayumba e Namuwongo n’egabawa ne bagasasula mpola.
Ebitundu ebyazimbibwa byali mu muluka gw’e Bukasa era nga muno mulimu Kisugu, Kasanvu, Namuwongo B, Namuwongo A , Kanyogoga ne Muyenga A.
Mu nteekateeka eyo abantu baalina okuwaayo emitwalo 20 n’ofuna poloti w’ozimba, oluvannyuma omuntu yaweebwanga amatoffaali n’amategula, olwo ggwe afunye ne weefunira eby’okuzimbisa ebirala. Ku mulundi guno gavumenti tegenda kuzimba butereevu nga bwe yakola omulundi ogwayita, lwa nsonga nti ku mulundi guli , olwokuba yali ntandikwa, baabalirira bantu abanaku bokka, kyokka ne beerabira abantu abaalina ku nsimbi, era bano baakozesa omukisa guno okugula ettaka ku banaku abaali tebalina busobozi.
Wabula kamisona agamba nti obuzibu bwe baasinga okufuna abantu amayumba agaali ag’okubakulaakulanya baatandika kugatunda, era pulojekiti, yonna we yaggweera ng’ekitundu kimaze okutundibwa.


text:
Masaka
Bammemba ba SACCO nga bali mu lukiiko
Bya ALI MAMBULE
ABATEREKA ssente mu bbanka ya Mateete SACCO esangibwa e Sembabule bakalambidde ku magoba bbanka eno ge yakoze ne bagamba nti agaabwe bavaawo nago.
Baategeezezza nti basaana okutwala amagoba gaabwe ag’obukadde 40 SACCO geekoze omwaka oguwedde kyokka ne bakukkuluma olwa ssente entono ze bagamba nti ze zaabaweereddwa ku buli mugabo.
Omugabo mu SACCO eno gwa mutwalo kyokka buli mugabo abagiddukanya baaguwaddeko amagoba ga 1,000/- ekitegeeza nti omuntu alinayo emigabo gya kakadde ka ssente alina kuweebwa emitwalo 10.
Wadde nga Richard Sennyonga, omukungu okuva mu kitongole ekiyamba bu bbanka obutono mu ggwanga ekya Micro Finance Support Center yagezezzaako okunnyonnyola bammemba baleme kutwala magoba ge baafunye, abasinga ne baakiwakanya.
Sennyonga yagambye abaabadde mu lukiiko lwa SACCO eno mu kabuga k’e Mateete nti omuntu buli lw’atereka amagoba ne gagattibwa ku misingo gy’alina ate omulundi oguddako okugabana afuna nnyingiko.
Justine Kasoma omukungu okuva mu kitongole kya GIZ ekimu ku biyambako bbanka za SACCO okuzifunira ssente yagambye nti buli lwe wabulawo okukyusa obukulembeze bwa SACCO wajjawo obugulumbo n’abalemedde mu buyinza okugaana okusasula singa babeera beewoze.
Bino byaggye Gerald Kawoya, ssentebe w’olukiiko lwa bbanka eno olufuzi mu mbeera n’ategeeza abaabadde mu lukiiko nti tayinza kumala gawaayo bukulembeze bwayo kusaanyaawo kintu kye yatandika.
“Wano abantu baawaananga SACCO ya Ttaala ya Mawogola olw’okukyusanga obukulembeze kyokka yakomekkereza egudde nga ne ssente z’abantu zibbiddwa,” Kawoya bwe yagambye.
Wassiddwaawo obusanduuko abantu bwe bayinza okutwala mu byalo eyo mu maka gaabwe ne bassaamu ssente ng’ebisumuluzo byabwo babirese mu bbanka. Bwe bujjula ne babutwalayo bbanka n’ebubaggulira olwo ssente ezisangibwamu ne zissibwa ku akawunti zaabwe.
Oluvannyuma lw’olukiiko, bammemba abapya abakyala baakubye obululu abamu ne bawangula ebirabo omwabadde ttivvi, eggaali, jjenereeta, amasimu n’ebintu ebirala bingi


text:
Kampala
OmWAKA 2012 gufuule gwa kuva mu mbeera ya bwomu. Naye waliwo ebintu omuntu yenna anoonya omubeezi by’alina okutunuulira n’okwekkaanya ennyo nga tannasalawo kutandika bufumbo.
Endabika y’omuntu kintu kikulu nnyo mu mukwano. Buli omu yeetaaga omuntu amusanyusa obudde bwonna nga buli lw’amutunulako amumatira ng’enjogera y’ennaku zino bw’eri. Kya magezi okutwala obudde nga weetegereza omuntu ono. Singa ogenda n’omuntu atakusanyusa, n’omukwano guyinza okudobonkana mu bwangu ennyo.
Empisa. Omuntu ne bw’aba mulungi gwe bayiwako amazzi ne baganywa kyokka nga talina mpisa, obulungi buba bumufudde. Ebboggo, olunkulu, entondo, okwemanya, okwewulira, obunyoomi n’emize emirala mingi gittattana obufumbo era omuntu agirina teyeetaaga kwesembereza .
Enjawulo mu myaka nayo yeetaaga okutunuulira ennyo. Kyamagezi omusajja okusinga ku munne emyaka egiwera.Abakazi bakula mangu okusinga ku basajja era y’ensonga lwaki mulina okukitunuulira.
Ensonga y’eddiini nayo teyeetaaga kubuusa maaso. Eddiiini egatta abantu mu ngeri nnyingi omuli okutendereza awamu. Singa eyawukana, n’abaana bennyini babulwa awatuufu we balaga ekiyinza okuvaako obutakkaanya mu maka.
Ensonga y’amawanga nayo nkulu mu bufumbo. Kirungi n’ofuna omuntu ow’eggwanga lyo bwe mutegeeragana mu mbeera ezisinga obungi. Waliwo obuntu obutono obuyinza okuva ku nsonga eno ne bubatabula.
Famire omuntu mw’ava nayo yeetaaga okwekkaanya ennyo. Waliwo famire enzibu okuwasaamu. Ku ludda lw’abasajja kyetaagisa okuwasa mu famire eneekuwa ekitiibwa.
Obuyigirize bw’omuntu. Embeera eno etera okuleetawo okusika omuguwa, omu ku baagalana n’alowooza nti anyoomebwa lwa mbeera eno. Fuba okulaba ng’omanya obuyigirize bwa munno nga temunnagenda wala. Bw’owulira nga toyinza kukyebeera, muyambe omwongereyo okusoma.


text:
Kampala
ABAFUMBO bafunye obutakkaanya oluvannyuma lw’omukazi okukwata bba enfunda eziwera nga yeefulukutira mu nsawo ye n’aggyamu ssente ze ekintu ky’agamba nti kimumazeeko emirembe.
Joan Nalumansi ow’e Kyengera Mugongo mu Ggombolola y’e Nsangi ye yawawaabidde bba Moses Mujuni ng’agamba nti ayitirizza okumubba ssente. Nalumansi omusuubuzi w’amatooke yagambye nti ssente zonna z’aba akoze olunaku azitereka mu nsawo ye enkeera n’azitwala mu bbanka kyokka tazisangamu ng’ate awaka babeerawo babiri bokka.
Yayongeddeko nti ne ssente z’akameeza omusajja z’aleka okulabirira awaka abadde azibba mu nsawo ye (ey’omukazi).
Kino kireeseewo obutakwatagana mu maka omukazi kwe kuddukira mu FIDA okwebuuza ku bannamateeka. Baawandiikidde omusajja ono ebbaluwa nga babayita okugonjoola ensonga zino wiiki ejja.


text:
Kampala
EYALOGA Express FC alabika tannassa mbugo! Emyaka 16 gy’ekulungudde bukya esemba kuwangula kikopo kya liigi, omutendesi Sam Ssimbwa abadde agiggyeeyo weewuunya ekinaawudde abawagizi okumugobaganya!
Mu kifo abawagizi okukwasizaako Ssimbwa okuzzaamu abazannyi amaanyi, ate baamukkakanyeeko kumuvvoola. Bw'ataba sitaani olowooza kiba ki ekyo?
SC Villa, KCC, URA ne Bunnamwaya, zaali zigula abazannyi okwenyweza, nga Ssimbwa afuuza byalo gye yajja abazannyi b'anyumunguzaamu era kati abakulembedde liigi.
Ebitundu 90 ku 100, omutindo gwa Express sizoni eno gwetolooledde ku bukujjukujju n’obukugu bwa Ssimbwa. Ekyamazima kiri nti ensasula n’endabirira y’abazannyi ba Express, tekyasikiriza bw’ogeraageranya ne bwe gwali mu gy’e 90 ng’abawagizi bakyalimu omutima gwa FC mwe baalabiriranga abazannyi baabwe gy’oli baana ba mu ntumbwe.
Ku Lwokubiri, Ssimbwa yeetegudde ogw’okutendeka Express nga taasobole kuwemulwa n’okuvvoola abawagizi.
Nzikiriziganya ne Ssimbwa bw'agamba nti abawagizi abaamwegezezzaamu baabadde bawendule kuba omuwagizi wa FC omutuufu mmusuubira okumanya nga Water FC bw’ezze ebalemerako buli sizoni nga ku luno okufuna akabonero, kyabadde kirungi.
Ekyasinze okulunga ensonga ye mukwanganya wa Express mu USL Kavuma Kabenge, mu kifo ky’okuvumirira ekikolwa ky’abawagizi ku Ssimbwa ate yamutiisizatiisizza bw’ayolekedde okutanga obukadde 10 olw'okusuulawo omulimu. Abo be bakulembeze b’ensangi zino.
Mubirua2002@yahoo.co.uk (0774054636)


text:
Kasalabecca
Omuvubuka ng’ataasa abakazi abaabadde balwana.
ABAKAZI beekubye eng’uumi n’okwegwa mu malaka nga buli omu alangira munne okumulemesa emirimu.
Owoolugambo waffe atugambye nti abakyala bano bazannyi ba firimu mu kibiina kya Golden Crown ng’era obutakkaanya bwavudde ku bitundu buli omu by’alina okuzannya.
Kigambibwa nti bwe baabagabidde ebitundu, ekimu ky’abadde ky’amaanyi ku ky’omulala. Kino kyanyiizizza omu nga ye yeerabanga atamanyi n’aggula ku munne olutalo.
Baatandise okuyomba n’okwevuma. Baagezezzaako okubataawulula kyokka nga tebawuliriza n’ekyaddiridde kwekuba bikonde.
Bannaabwe baalabye baagala kutting’ana kwe kubataasa.


text:
Rakai
Haji Ssebbowa ng’ayogera eri ba Imaamu.
Bya JOHNBOSCO MULYOWA
BA Imaamu b’Emizigiti gy’e Rakai abasoba mu 80 bakkirizza okwetaba mu kulonda kw’Obusiraamu okutegekeddwa ekitebe ky’Obusiraamu ekikulu e Kampalamukadde ku Lwokutaano.
Mu lukiiko olwatudde ku kitebe ky’Obusiraamu ekikulu e Kyotera Central mu Rakai, nga lwakubiriziddwa Haji Sulaiti Ssebbowa, akulira eby’okulonda mu disitulikiti eziri mu bukiika ddyo bw’eggwanga, ba Imamu okwabadde ne Kadhi w’e Rakai, Sheikh Swahib Kaweesa, bakkaanyizza okwetaba mu kulonda wadde nga babadde bafuna okutiisibwatiisibwa obutakikola okuva mu bannaabwe ab’ekiwayi kya Kayongo.
Ba Imamu baategeezezza nti bakooye enjawukana mu Busiraamu. Haji Ssebbowa yategeezezza nti ebikozesebwa mu kulonda bimaze okutegekebwa nga n’obukuumi bujja kussibwawo mu kulonda okunaabeera mu mizigiti gyonna e Rakai


text:
Napooleon Bonapat
Napooleon Bonapat (Napoléon Bonaparte) (15. o'gwomunaana 1769-5. o'gwoogutaanu 1821) mukusooka Napoleone Buonaparte yeyali koonsuli wa Bufaransa eyasooka okuva ku mwaaka 1799 ate naaba kabaka Napooleon I okuva 18. o'gwokutaanu 1804 paka 6. o'gwomunaana 1814. Nga achaali wa'maanyi Napooleon yafuga chenkana Bulaaya yonna. Kaakano nga ettaka lye,amajjege naabantu be anga bebasiinga obuungi mu bulaaya yonna. Mu olutalo lwa Waterloo Napooleon baamusiba era ne bamutuulwa ku chizinga cha Saint Helena eyo jeyafiira.
[kyusa] Bulaaya mu biseera bya Napooleon
Napooleon bwe yabeerera mu maje, Bulaaya yalimu ensi nga 300 ezeefuga. Mu bunen Rwasha enga yeezisiinga ne kuddako Swiiden. Kaakano Bufaransa yalimu abantu obukadde 28, Bugereza obukadde kumi. Napooleon bweyataandikira okukurira amaje ga Bufaransa e Yitale,Bulaaya yali yeekutuddemu ebituundu bibiri,mukituundu ekimu abwagira Bufaransa ante mukirala abajiwakanya.


text:
Faridah Bukenya yayanjula omwagalwa we, Sultan Kisolo mu maka ga kitaawe Haji Bukenya e Wakaliga.
Emmanuel Ashaba ne nnalululungi we, Elizabeth Nagujja baagattiddwa nga April 21 mu Kkanisa ya Miracle Centre e Lubaga. Oluvannyuma baasembezza abagenyi baabwe e Ntinda.
Dr. Michael Lukoda Omusuubuzi w’omu Kampala awonye empewo y’ekiro bwe yeefunidde mwana munne Margaret Kabasweka n’amukuba embaga mu Lutikko e Lubaga. Oluvannyuma baasembezza abagenyi baabwe ku Graceland Gardens ku lw’e Ggaba.
Sharon Nasasira yayanjudde ddaali we Charles Gumira mu maka ga kitaawe ku kyalo Kamagali mu ggombolola y’e Mpefu mu Disitulikiti y’e Kibaale nga April 14, 2012.


text:
SSEBO BUKEDDE,
Ntera okuwulira ku leediyo nga Tamale Mirundi awolereza aba takisi nti batuuse okubonaabona okuva lwe baaleeta bbaasi.
Nze ndaba nga Tamale ayagala okuginya abasajja batakisi.
Baabaleka nabo bakole kye balina okukola kwe kutetenkanya ennyo okulaba nga balina kye bafuna.
Tebabalagirangako kukolera mu Kampala mwokka. Basobola okugenda mu byalo ne bakolerayo.
Okugamba nti emirimu gya batakisi gijja kuggwaawo sikiraba ng’ekizibu. Waliyo emirimu mingi abasajja abo gye basobola
okukola.
Bayinza okulima oba okukola emirimu emirala ng’okubajja, okulunda, obusuubuzi
n’ebirala.
Ani yabagamba nti omulimu gw’okuvuga takisi gwe basobola gwokka?
Abasajja abo batubbye okumala ebbanga ate nga tebagambwako kuba nga baatuvuma okukamala.Oba babonaabona badde mu byalo.
Tamale oba obalumirirwa nnyo bawe ku magezi ku mirimu emirala gye bayinza okukola oba amagezi ku ngeri gye bayinza okutetenkanya ne bbaasi.
Mary Naluggya, Kajjansi.


text:
Ebyemizannyo
Bya Sophie Nakalema
Ez’okusunsulamu eza Copa Coca Cola:
Nakaseke Inter. 3-0 Kiboga Prog. SS
Nakasongola 1-1 Kiboga Prog. SS
Nakaseke Inter. 2-0 Bp. Nankyama
Nakaseke Inter. 1-0 Luweero
Kiboga Progressive SS kata ekutule emitima gy’abawagizi baayo, Nakasogola SS bwe yabadde ebanyiga ebitoliro mu z’amasomero aganaakiika mu mpaka za Copa Coca Cola e Tororo omwaka guno.
Kiboga yabadde yeetaaga kulemagana okwegatta ku Nakaseke International College ne Nakasongola ezaasoose okuyitamu.
Ekyasinze okumalako abawagizi ba Kiboga ebyewungula, ye Nakasongola okubalumba obutasalako sso nga yabadde yayiseemu dda. Amasomero 8 ge geetabye mu mpaka zino ezaayindidde ku ssaza e Kiboga.


text:
Kampala
Ssebo Bukedde,
Abakungu ba KCCA mu nteekateeka y’okutereeza ekibuga bakoze ebintu ebyenjawulo ng’ekimu ku kyo kyekyokugezaako okugogola emyala.
Kati ewaffe eno baasima omwala kyokka kati balinga abaaguvaako kuba abakozi tebakyabeerawo.
Kino kiyinza okutuleetera obuzibu singa enkuba etandika okutonnya ate nga bagamba nti eri kumpi.
Singa etandika, amazzi gajja kwanjaala n’amayumba agamu gayinza okubulira mu mazzi.
Nsaba omwala ogwo mu gusime guggwe amazzi gasobole okutambula obulungi. Ago agakung’aanira awo gajja kutuleetera n’endwadde kuba ensiri zijja kuzaaliramu.
Maria Ariku, Kalerwe


text:
Ebbaluwa
Erias Lukwago (ku kkono) ne Nambooze nga bakubaganya ebirowoozo mu lukung’aana lwa A4C.
SSEBO BUKEDDE,
Enkola eyokuwera aba A4C tejja kutuyamba kumalawo buvuvung’ano mu ggwanga.
Ebintu abantu abo bye boogerako Gavumenti byerina okulaba ng’erongoosa.
Singa tebikole abantu bajja kuvaayo nga balwanirira eddembe lyabye n’okuvumirira abakungu ba Gavumenti abakozesa
obubi ssente.
Abali mu A4C temubatwala nga balabe ba Gavumenti wabula nabo balina ebibanyiga bye bagezaako okulwanyisa.
Henry Galiwango, Kabowa.


text:
Omukolo baagutegekedde ku Grand Imperial Hotel mu Kampala.
Omukole we gubeereddewo ng’ebula ebbanga ttono Ekisiibo ky’Abasiraamu kitandike.
Baakikoze okusobozesa abakkiriza naddala abakyala okwambala mu ngeri entuufu nga bali mu kiseera kino.
Abakyala baayolesezza Hijab ezambalwa abavubuka eziri ku mulembe nga tezirina ngeri yonna gye zikaluubirizaamu kuba zitungibwa nga za fiitingi.
Baguma yagambye nti balina emisono gya Hijab egy’enjawulo omuli ezambalwa ku mbalama z’ennyanja, eza ofiisi, ez’embaga n’emikolo emirala.
Baguma yakubirizza abakyala obutatya kwambala Hijab nga balowooza nti abaami baabwe bajja kubalekawo kubanga zino ze baleese kizibu okugyambala n’otonyuma. Zigula okuva ku 70,000/- okudda waggulu.
Bya Eddie Ssejjoba


text:
Kampala
BATABANI embeera egamba ki. Kansuubire nti muli bulungi n’obufumbo bubanyumira.
Ennaku zino tulina ekizibu kya jjaamu mu Kampala era kiyinza okukutwalira essaawa nga bbiri okuva mu kibuga okutuuka e Kajjansi oba e Kireka.
Mwe batabani bange abatalina mmotoka kyokka nga ne bakyala bammwe bakola, nga temusobola kuddayo mwenna waka, mulina okuyiga okukuba essimu oba okuweereza obubaka bw’essimu.
Jjaamu ayinza okukukwata n’akulemesa okutuuka awaka mu budde munno n’alowooza nti oli mu bibyo ng’ate bambi si kituufu.
Kati olina okumukubira ku ssimu n’omutegeeza w’otuuse n’alemwa kweraliikirira. Kino kikola nammwe ku bawala bange. Bwe mutaakikole mujja kuleetera bannammwe okuzimba emitima nga balowooza nti muli mu bwenzi.
Baana bange, obufumbo kutegeeragana na kukkaanya bwe muba mwagala okufuna essanyu. Akuume!


text:
Ebyobulimi
Abalimi nga beetegereza Nalule ng’afukirira ebimuli, amuddiridde ye Tusingwire.
Bya Patrick Tumwesigye
ABANTU abamu balina endowooza nti okulima ebimuli kwa bagagga abalina amakampuni amanene nga balowooza nti kwetaaga ssente nnyingi.
Jane Tusingwire, yali musomesa e Kireka n’asalawo okudda ku kyalo ky’e Kaama - Bulwanyi, mu Ggombolola y’e Ssisa mu Wakiso agamba nti yatandika okulima ebimuli mu 2005 ng’akyali Kireka, era annyonnyola bw’asobodde okubifunamu.
“Nnali musomesa wa pulayimale e Kireka ng’enfuna yange tematiza ku buvunaanyizibwa bwe nnalina.
Waliwo mwannyinaze eyalina mukwano gwe ng’alima ebimuli. Lumu yang’amba nti naffe tutandike okubirima kuba byalimu ssente, era bwe twabirima ssente ezaavaamu zanneewunyisa kuba twalima watono naye twafunamu.
Nnalima ebimuli nga bwe nsomesa. Oluvannyuma nnasalawo okunoonya awagazi ngaziye ennimiro yange. Twasonda ssente ne baze mu 2009 ne tugula e Bulwanyi eby’okusomesa ne mbivaako.
Nnasimba yiika nnamba ey’ebimuli kuba nnali wagazi n’enfuna yange n’erinnya. Ssente ze nfuna mu bimuli tezimanyi ze nnali nfuna mu busomesa kuba ebimuli nga byamulisizza n’akatale nga weekali buli wiiki nsobola okunoga ebya 800,000/- n’okusingawo. Ku zino bwe ntoolako ez’abakozi ze nfissaawo ziba zimala.
Nsinga kulima bimuli bya kika kya ‘Mums’, bibeera mu langi ya kiragala, enjeru, emmyuufu ne kyenvu, wabula ebyeru bye bisinga okutambula era abasinga okubigula be batimba ku mbaga, mu makanisa ne ku bafu.
Olw’okuba akatale kanene, nnalaba nga sisobola kulima bimuli bimala ne nsalawo okuyigiriza bakyala bannange ku kyalo ne tukola n’ekibiina ky’abalimi b’ebimuli kye twayita ‘Gannyana’ era tukolaganira wamu.
Ate Gaundensia Nalule, bwe babirima agamba nti okuva lwe yatandika okulima ebimuli takyajulirira mulimu mulala kuba buli kimu akifuna.
Ennima y’ebimuli
Tugula endokwa okuva ku bazitunda ng’ab’e Kisigula naye tezibaako mirandira.
Bwe tuzireeta tuzisiiga eddagala eriyitibwa ‘Rooting powder’ eriziyamba okuleeta emirandira ne tuziteeka mu beedi gye tuyooyoose ne tuzibikka obuveera waggulu okuziyiza omusana okuzookya.
Osobola okufuuyira n’ekigimusa kya ‘Rapid grow’ ekiziyamba okukula amangu.
Bwe zireeta emirandira tuzisimbuliza awalala. Ebimuli bino okukula obulungi byetaaga ekigimusa era tukozesa kalimbwe w’enkoko ne tufuuyira n’eddagala lya ‘doom’ eritta obuwuka.
Byetaaga okukoola buli lwe bimeramu omuddo kuba obuwuka mwe butera okwekweka.
Mu bbanga lya myezi ebiri biba bumulisizza ng’osobola okusala n’otunda.
Akatale kaabyo
Ebimuli birina akatale kanene kuba ababyetaaga babinoonya. Tutera okubitwala mu Kampala ne babigula ate abalala babisanga mu nnimiro zaffe wabula basinga kwettanira byeru.
Obulwadde bwabyo
Ebimuli bino tebinnafuna
nnyo bulwadde, obuwuka obulinga obusaanyi bwe butera okwonoona ekimuli naye tubufuuyira ne ‘doom’.
Ebizibu
Tubadde n’obuzibu bw’omusana nga kitubeerera kizibu okubifukirira.
Wabula twayita mu kibiina kyaffe ab’eggombolola y’e
Ssisa ng’eyita mu NAADS ne batusimira oluzzi n’okutuwa ekyuma ekipika amazzi ssaako n’okutuzimbira ttanka etuyamba okutereka amazzi ge tufukiriza ebirime byaffe era kati tuli bulungi.
Wabula tulina ekizibu ky’abantu abagula ettaka ne batandika okutusenda ne bakendeeza we tulimira ebimuli


text:
Kampala
Paasita TB Joshua atadde abakulembeze ku bunkenke.
Bya MARGARET ZIRIBAGGWA
BWE bawulira erinnya lye, abantu bajjula okutya okujjudde okusuubira okuwulira eky’enjawulo kye babade tebasuubira. Ono ye Nabbi T.B. Joshua eyeegulidde erinnya mu nsi yonna olw’okulagula ebintu ne bituukirira.
Abakulembeze ba Afrika bangi abamukyalidde mu ngeri ey’enjawulo nga baagala okumanya Katonda ky’abategekedde era bangi b’akozeeko obunnabbi ne butuukirira.
Obunnabbi obukyasembyeyo yabukoze mu February w’omwaka guno bwe yategeezezza nti waliwo Pulezidenti wa Afrika agenda okufa mu nnaku 60.
Nga April 1 Nabbi Joshua yazzeemu obunnabbi bwe n’agamba ng’asinziira ku mukutu gwa Tivvi ye eya Emmanuel Tv nti, “ Katonda atwagala, musabire omukulembeze wa Afrika omu, Pulezidenti kubanga okufa kwe kusembedde, agenda kufa mangu era buyinza okuba nga bulwadde obumaze ekiseera nga bumuli mu mubiri.
Yayongerako nti Pulezideni agenda okufa si wa mu bugwanjuba bwa Afrika. Ku Lwokuna nga April 6, Bingu wa Muthalika, Pulezidenti wa Malawi we yafiiridde okutuukiriza obunnabbi bwa T.B. Joshua.
YALAGULA OKUFA KWA MICHAEL JACKSON
Joshua agamba nti Katonda amulaga buli kimu era guno si gwe gusoose okulagula okufa kw’omuntu. Mu January wa 2009, yalagula okufa kwa Michael Jackson bwe yagamba nti “Waliwo omuyimbi ow’amaanyi ensi yonna gw’eyaayaanira nti Hey, hey, hey, agenda okufa amangu.
” Mu February w’omwaka gwe gumu yayongerako nti “ Omututumufu ono agenda okufa si wa wano ate abadde akyali muto nnyo, munneegatteko tumusabire.
” Oluvannyuma yaweereza obubaka abaali bakola ku ntegeka za Michael Jackson bamuleete amusabire kyokka ne bakiziimuula kubanga abasawo baali bamaze okubagamba nti omuntu waabwe ali mu mbeera nnungi era ajja kusobola bulungi okuyimba mu kivvulu kye yali ategese. Kyokka Jackson teyasobola kwetaba mu kivvulu kino kubanga yafa nga June 25 2009 nga wayise emyezi etaano nga Joshua alagudde okufa kwe. Joshua talagula kufa kwokka, wabula n’ebintu bingi ebikwata ku bulamu obwa bulijjo.
YALAGULA NIGERIA NE GHANA
Olupapula lwa Time lwamuwandiikako nga lulaga bwe yakola obunnabbi ku mupiira ogwali wakati wa Ghana ne Nigeria mu
2008 nga guno gwali gwa quarter.
Kigambibwa nti nga February 3, 2008 mu pulogulaamu ye eweerezebwa obutereevu ku tivvi, Joshua yakola obunnabbi ku mupiira ogwo. Yagamba nti, “Saagala kwogera ku mupiira naye nnina kye ndaba” Yakola akabonero akalaga nnamba 1 mu bbanga, abagoberezi ne babuuka n’essanyu nga balowooza nti Nigeria egenda kukuba emu.
Kyokka yayongerako nti “Ndaba eddakiika 5… eddakiika 5 zitegeeza ki? Nigeria mugume omwoyo… Yokaana 16:33 agamba nti “ Mu nsi eno mufuna ebizibu naye mugume kubanga mpangudde ensi” Ng’akutte ku ttama yayongerako nti “ Nigeria mukiraba?
Mugume omwoyo, temukkiriza kintu kyonna kubattira ssanyu lyammwe olwaleero.” Bwe yayogera bino Bannagahana ne babuukira waggulu nga bategedde nti Ghana y’egenda okuwangula. Kwolwo olweggulo Nigeria ne Ghana baazannya era mu ddakiika eya 33 Nigeria ng’eri waggulu emu ku zero.
Kyokka okutuukiriza obunnabbi bwa Joshua mu ddakiika 5 ezisembayo ez’ekitundu ekisooka, Ghana n’eteeba Ssande April 15, 2012 Bukedde 23 Okulyowa emyoyo ne Msgr. Kanyike ey’ekyenkanyi era mu ddakiika 5 ezisembayo ez’ekitundu ekyokubiri, Ghana n’eyongera ggoolo eyookubiri ey’obuwanguzi.
Bw’etyo Ghana n’ewangula ne ggoolo emu Joshua gye yawandiika mu bbanga ate ne Nigeria n’eteeba emu yokka! Obunnabbi abukola mu lujjudde mu kusinza okuba kuweeerezebwa obutereevu ku tivvi emitwalo n’emitwalo gy’abantu ne gibuwulira butereevu. Abantu bangi b’alagudde ebibakwatako bassekinnoomu ne bituukirira era bamuwako obujulizi.
Yalagula okulekulira kw’eyali Pulezidenti wa Pakistan, Pervez Musharraf, n’alagula obuwanguzi bwa Atta- Mills okulya Obwapulezidenti bwa Ghana, n’alagula omuliro okwokya London omwaka oguwedde ekyasesa Abangereza nga tebasuubira nti waliwo ayinza okubookya kyokka akeegugungo k’abavubuka ne kabalukawo ne bookya ekibuga n’okwonoona ebintu!
Omwaka oguwedde yakola obunnabbi ku kuwangulwa kwa Puleziedenti wa Ivory Coast, Laurent Gbagbo okwabaddewo omwaka
guno. Abanene ba Afrika omuli Frederick Chiluba bwe yali akyali Pulezidenti wa Zambia, Omar Bongo owa Gabon, Zwelithini Kabaka w’Abazulu, n’abalala bangi bamukyalidde mu kkanisa ye eya Synagogue Church of Nations okufuna Obunnabbi.
Olw’ettutumu lino Nabbi Joshua ly’alina, abantu abamu beefuula abatume be ne bagenda mu mawanga ag’enjawulo okukola obunnabbi nga bagenderera okufuna omusimbi.
Nabbi Temitope Balogun Joshua yazaalibwa nga June 12, 1963 mu Arigidi, Nigeria nga y’akulira ekkanisa ya The Synagogue, Church of All Nations (SCOAN) mu Nigeria erina ne tivvi eyitibwa Emmanuel TV. Mu bunnabbi bwe yakola ku ntandikwa y’omwaka guno yagamba nti guno omwaka gwa kutendereza Katonda.
“Emyaka egiyise tubadde tutendereza bugagga bwaffe naye omwaka guno tugenda kuddayo okutendereza Omutonzi oyo omugabi wa byonna”, bwe
yagamba.


text:
ABALIMI abamu batya okulima ennyaanya nga bagamba nti zirina entondo ate zirina okufuuyirwa eddagala kyokka nga lya buseere
.
Wadde bwe kityo bwe kiri, ye Ssaalongo Walakira Nyanzi omutuuze w’e Nakaukwa okulima ennyanya yakufuula mulimu, era mw’anoga ssente ezimuyimirizzaawo n’amaka ge.
Ennima y’ennyaanya
Okulima ennyaanya olina okuba n’ensigo, zino ziyiwe mu beedi gy’omaze okutegeka. Oluvannyuma lw’omwezi gumu ojja kuba osobola okusimbuliza.
Ogenda okuyiwa beedi, sooka okakase nti wamaze dda okutegeka ennimiro mw’onosimbuliza ennyannya. Eno gasobola okuba amavunike oba ekisaawe naye ng’ettaka lyawo ggonvu, sinakindi osobola okuzirima mu kisenyi ne ku ttaka eririmu oluyinjayinja.
Kirungi okulima ennyaanya mu bifo ebyetadde, kuba okulima mu kibira mubaamu nnyo kiwotokwa.
Bw’oba osimba leka amabanga ga ffuuti emu okuva ku kikolo ekimu okutuuka ku kirala era kakasa nga buli kinnya osimbamu ennyaanya ezitasukka mu bbiri.
Ng’omaze okusimbuliza, oluvannyuma lw’ennaku munsanvu olwo tandika okufuuyirako eddagala okutangira amatemi. Naye kimanye nti mu biseera by’enkuba nga bino ennyannya zitwala nnyo eddagala.
Okutandika okukoola
Mu mwezi gumu otandika okukoola naye olumu kisinziira ku muddo.
Bw’omala okukoola tandikirawo okubikka, kuba mu kiseera kino ennyaanya zijja kuba zitandikiriza okukuba amatabi, singa olw’awo okubikka ate amatabi ojja kumenya nga obikka.
Singa ozirabirira bulungi oluvannyuma lw’omwezi gumu n’ekitundu ziba zitandise okuteekako entengo. Ku myezi esatu oba otandise okunoga, kyokka waliwo ebika ebimu by’onogera ku myezi ena.
Wiiki ejja lindirira ebika by’ennyaanya ebikozi bya ssente n’engeri gye bibalamu. Alina ekibuuzo kyonna ku nnyaanya kiweereze ku 0782006608.


text:
Omu buhangwa haroho ebiragiro ebitahinduka ebirema buli kintu omu nsi enu, gamba izooba tirituruka bugwaizooba. Omumulingo nugwo gumu haroho ebiragiro by'Omwoyo ebitahinduka omukukorrana kwaitu na Ruhanga.
1. EKIRAGIRO EKYOKUBANZA
Ruhanga nakugonza kandi anyina entegeka yamahano habwobwomeezi bwawe.
OKUGONZA KWA RUHANGA
"Baitu Ruhanga nukwo yagondeze ati Ensi, nahayo Omwanawe ayazairwe omu wenka, Omuntu weena anyakumwikiriza aleke okubura baitu atunge obwomeezi obutahwaho." (Yohana 3:16)
EKIGENDERERWA KYA RUHANGA
Yesu Kristo nagamba, "Nyowe nkaija zibe n'obwomeezi kandi zibe nabwo obwingi." (Yohana 10:10).
Tibali abantu boona abamanyire ngu banyina obwomeezi bunu obwingi.
2. EKIRAGIRO EKYAKABIRI
Omuntu musiisi kandi ekibikye kikamwahukaniza na Ruhanga; nahabweki tasobora kumanya okugonza n'entegeka ya Ruhanga habw'obwomeezibwe.
OMUNTU MUSIISI
"Baitu boona bakasiisa kandi tibahikireire ha kitinisa kya Ruhanga." (Abarumi 3:23)
Omuntu akahangwa kukorrana na Ruhanga baitu habwobweremebwe akacwamu kukwata omuhanda gwe wenka, kandi kinu Baibuli nikyo eyeta ekibi. Okuruga obu, obumu bw'omuntu na Ruhanga bukasisikara. Kinu nikyeyoleka (i) omuntu obwayeremera Ruhanga, (ii) omuntu obwatafayo hali Ruhanga, (iii) omuntu obwatahika harulengo oruhikire orwa Ruhanga.
OMUNTU AKAHUKANA NA RUHANGA
"Ebyokutahikirra byanyu nibyo bibaganiize inywe na Ruhanga wanyu." (Isaya 59:23)
Ruhanga ali Arukwera baitu omuntu misiisi. Omuntu alengaho kuhika hali Ruhanga omu miringo etali emu, gamba nkokulinda ebiragiro, kuba wengeso nungi, nokuserra ebyamagezi n'ebindi, baitu tibimugasa habwokuba haroho ekiinongoro kikooto ekyekibi hagatiye na Ruhanga.
Ekiragiro ekyakasatu nikitwoleka nkoku haroho omuhanda gumu gwonka ogwokukirramu:
3. EKIRAGIRO EKYAKASATU
Ruhanga akahayo Yesu Kristo okuba omuhanda omuntu ogwarabamu okugaruka hali Ruhanga. Yesu Kristo akafa habwaitu. Omu Yesu honka omuntu nuho amanyira okugonza kwa Ruhanga nentegekaye habwobwomeezi bwawe.
AKAFA OMU KIIKARO KYAITU
"Baitu na Kristo akabonabonesibwa obw'ebibi omurundi gumu, ahikriire habwa abatali abahikiriire atuleta hali Ruhanga." (1 Petero 3:18)
AKAHUMBUKA NAHATI MWOMEEZI
"Kandi obuyamazire kusalizibwa yayeyoleka ayomiire halibo nobwokurorraho bwingi kandi yarorwaga ebiro amakumi ana, nagamba ebyobukama bwa Ruhanga." (Ebikorwa by Abakwenda 1:3)
NUWE WENKA MUHANDA
Yesu yamugambira ati, "Ninyowe muhanda n'amananu n'obwomeezi, busaho aija hali Isenyowe rundi arabire omuli nyowe." (Yohana 14:6)
Okufa kwa Yesu Kristo ha musalaba kukatinda ekiinongoro ekyekibi ekitwahukaniza na Ruhanga. Hati tunyina obugabe kwambuka n'okuhika owa Ruhanga.
Kumanya bumanya ebintu binu bisatu tikirukumara.
4.EKIRAGIRO EKYAKANA
Titusobora kumanya ekigendererwa kya Ruhanga habw'obwomeezi bwaitu rundi buli, buli omu aikirize Yesu Kristo kuba Mujuniwe kandi akamworobera nka Mukamawe.
NITUSEMERRA OKWIKIRIZA YESU KRISTO
"Baitu boona abamwikiriize akabaha obusobozi okufooka abaana ba Ruhanga."
YESU KRISTO OMU KWIKIRIZA
"Baitu mukajunwa habwembabazi obwokwikiriza,i kunu tibuli obwanyu inywenka; nikyo kisembo kya Ruhanga ekitaruga omu mirimo, omuntu weena aleke okwenyumiza." (Abefeso 2:8,9)
TWIKIRIZA YESU KRISTO OBUTUMUKINGURRA OKUTAHA OMU BWOMEZI BWAITU, BULl OMU
Kristo nagamba, "Dora nyemeriire ha rwigi ninyeranga: Omuntu weena obwalihurra iraka lyange nakinguraho orwigi nditaha namberali." (Okusukururw 3:20)
N = NYOWE
Oratahize Yesu Kristo omu bwomeezi bwawe?
Wakugondeze kutaahya Yesu Kristo omu bwomeezi bwawe?
Ebirukwongeraho nibisoborra nkoku orukusobora kutaahya Yesu Kristo omu bwomeezi bwawe:
NOSOBORA OKWIKIRIZA YESU KRISTO OKUTAAHA OMU BWOMEEZI BWAWE HATI BUNU, OMU KUSABA
(omu kusaba nuho tubaliza na Ruhanga)
Ruhanga tarukufaayo ebigambo ebyorukukozesa baitu amananu gomumutuma gwawe.
Nosobora kusaba oti:
Mukama wange Yesu Kristo ninkwetaaga. Nkingwire orwigi rwobwomeezi bwange otaheemu onjune. Webale kunganyira ebibi byange. Kuruga hati olemege obwomeezi bwange kandi onfole nkoku orukugonza. Amina.
Ekyokusaba kinu nikyoleka okwetaaga kwomutuma gwawe?
Obukiraaba nukwo kiri, saba oti nukwo Yesu Kristo ataahe omu bwomeezi bwawe.
BOONA ABAIKIRIZA YESU KRISTO KUTAAHA OMU BWOMEEZI BWABU RUHANGA ABAHA OBWOMEEZI OBUTAHWAHO
"Kandi kunu nukwo kumanyisa ngu Ruhanga akatuha obwomeezi otutahwaho, n'obwomeezi bunu buli omu Mwanawe. Ogu anyakwina Omwana nuwe anyina obwomeezi obu: atanyina Omwana wa Ruhanga tanyina obwomeezi obu." (Yohana 5:11-12)
NOMANYIRA NKAHA NGU YESU KRISTO ATAAHIRE OMU BWOMEEZI BWAWE?
Yesu Kristo nanihiza kutaaha omu bwomeezi bwogu weena anyakukinguraho orwigi. Iwe okingwirehoga orwigi rwobwomezi bwawe? Hati ali nkaha? Nogumiza nkaha ngu Ruhanga agarukiremu okusaba kwawe? Ruhanga wamananu kandi ekigambokye kyokwesiga. Nuwe wenka yagambire ati. "Tindikuleka nakake kunu tindikuhemukira nakake." (Abaheburaniya 13:5)
OKWEHULIRIZA OMU MUTUMA
Obwomeezi bw'Omukristo bubaho habwokwikiriza Ruhanga ebya baza naitwe omu kitabu Ekirukwera. Emirago ya Ruhanga nubwo obusobozi bwaitu. Ekisisani ky'egaali y'omwika kinu nikiragirra Baibuli, okwikiriza n'okwehuliriza nkoku bikorwa ahamu.
Egaali y'omwika enu nesobora okugenda nekiju kyomulinzi rundi obundi kitaroho. Tikisoboka egali enu okusikwa nokozesa ekiju kyomulinzi. Omu mulingo nugwo gumu abakristo tibesiga ikwehuliriza kwabu. Ntusemerra okuta okwikiriza kwaitu omu ebi Ruhanga ebyagamba omu Baibuli.
HATI OMZIRE OKWIKIRIZA KRISTO OMU BWOMEEZI BWAWE
Omu kasumi oikiririzaho Kristo, ebintu bingi bibaireho:
- Kristo amazire okutaaha omu bwomeezi bwawe. (Okusukururwa 3:20, Abakolosai 1:27)
- Ebibi byawe bimazire okuganyirwa. (Abakolosai 1:14)
- Hati ofokere Omwana we Ruhanga. (Yohana 1:12)
- Hati noija kutandika okumanya entegeka ya Ruhanga nekigendererwa kye habw'obwomeezi bwawe. (Yohana 10:10; 2 Abakolinso 5:14,15,17)
Nosobora okutekerezayo ekintu kyona ekikuru ekisobora kukuhikaho okukira okutunga Yesu? Wakugondeze okusiima Ruhanga hati omukusaba habweki ekyakukoliire? Okusiima Ruhanga nikiragirra okwikiriza kwawe.
HATI HASIGALIREKI?
EBYOKWETAAGA KUKURA OMU MWOYO
- Baza na Ruhanga buli kiro omu kusab. (Yohana 15:7)
- Leka Ruhanga abaze naiwe buli kiro omu kusoma ekigambokye, kandi kihondere. (Ebikorwa by'Abakwenda 17:11)
- Terana n'abandi abataahize Yesu Kristo omu bwomeezi bwabu. (Abaheburaniya 10:25)
- Manyisa abandi ebya Yesu Kristo, omu bikorwa byawe n'omu bigambo byawe. (Ebikorwa by'Abakwenda 1:8)
- Yesiga Ruhanga omu byona. (1 Petero 5:7)
- Ikiriza okwerobera Ruhanga buli kasumi. (Yohana 14:21)


text:
Emyaka 50 egy''ameefuga
Chief Minister Benedicto Mugumba Kiwanuka mu 1961 ng’ali ne Kulubya owa Muliira & Kulubya Advocates bagenda e Bungereza mu 1961. Emabega ye mukyala wa Kiwanuka.
March 6, 1962
ABANYORO abeegattira mu kibiina kya ‘Bunyoro Public Committee’ bawera okufaafagana n’abakulembeze ba Kabaka Yekka, singa beetantala okugenda e Bunyoro ne batandika okukuutira UPC akadingidi.
Abanyoro okuva mu mbeera, kivudde ku bakulembeze ba Kabaka Yekka be bagamba nti baalemera amasaza gaabwe, nti kyokka olunaava awo nga bajja babeekulubesezaako mbu bawe UPC akalulu nti kuba batta omukago.
Baayongeddeko nti, tebagenda kukoma kugoba bakulembeze ba Kabaka Yeka bokka wabula n’aba UPC kuba nayo omukulembeze waayo Obote yabalimirira ne basubwa okufuna federo, kyokka Buganda ne bagifuna.
Bwe byali si bwe biri
Mu 1961, Chief Minster Ben Kiwanuka yasisinkana abasuubuzi mu Kampala okwogera ku bibaluma. Mu lukiiko luno, Henry Ssemukuutu, omu ku basuubuzi yaleeta ekirowoozo nti gavumenti egende ng’ewola ssente ensamusaamu abantu ze basobola okusasula ate egezeeko okukola kyonna ekisoboka okulondoola emirimu gy’abo b’eba ewoze ensimbi kino kyanguye omulimu gw’okuzikung’aanya.
Kiwanuka yali amaze okwemulugunya ku basuubuzi abalya ssente za gavumenti z’ebawola.


text:
Kiki Ddala Baibuli Ky’Eyigiriza?
Baibuli etusobozesa okuba n’obulamu obumatiza.
Abajulirwa ba Yakuwa
Abajulirwa ba Yakuwa—Be Baani? Kiki Kye Bakkiriza?
Abajulirwa ba Yakuwa baagala weeyongere okubategeera obulungi.
Katonda
Katonda Atwetaagisa Ki?
Amadiini gonna gasanyusa Katonda, oba emu yokka? Osobola otya okwawulawo Abakristaayo ab’amazima?
- Abaweereza ba Katonda Bateekwa Okuba Abayonjo
- Ebikolwa Katonda by’Akyawa
- Enzikiriza n’Obulombolombo Ebitasanyusa Katonda
- Okuwa Obulamu n’Omusaayi Ekitiibwa
- Osobola Otya Okuzuula Eddiini ey’Amazima?
- Engeri Abajulirwa ba Yakuwa Gye Bategekeddwamu
- Okuyamba Abalala Okukola Katonda by’Ayagala
- Okusalawo Kwo Okuweereza Katonda
Guno gwe mukutu omutongole ku Internet kw’omanyira ebikwata ku ebyo Abajulirwa ba Yakuwa bye bakkiriza, bye bayigiriza ne bye bakola. The Watchtower Bible and Tract Society of New York, Inc. kitongole ekyawandiisibwa mu mateeka ekikozesebwa Abajulirwa ba Yakuwa.
Oyanirizibwa
Wandyagadde okuyigirizibwa Baibuli mu maka go oyongere ku ebyo by’omanyi ku Baibuli?
Ekitabo Kyange eky’Engero za Baibuli
Kino kitabo eky’engero ezaaliwo ddala. Ziggiddwa mu kitabo ekisingayo obukulu mu nsi yonna, Baibuli.
Wandyagadde Okumanya Amazima?
Amazima agakwata ku ki? Agakwata ku bimu ku bibuuzo ebisingayo obukulu abantu bye baali beebuuzizza.
Enkomerero y’Eddiini ez’Obulimba eri Kumpi!
Eddiini ez’obulimba ze ziruwa? Enkomerero yaazo eneebaawo etya? Ggwe kino kinaakukwatako kitya?


text:
Poliisi ya Owino ng’ekutte abavubuka mu kisenyi abagambibwa okubeera ababbi.
EBULA omwezi gumu n’ekitundu Ssekukkulu etuuke, naye amaka mangi mu ggwanga gasula ku tebuukye olw’ababbi abagayingirira.
W’osomera bino nga wadde bangi ennaku zino bacakala nnyo, naye n’abakuba obutayimbwa nabo beeyongedde, oba banoonya za nnaku nkulu!
Wadde omuwendo gw’abaserikale abayiiriddwa ku nguudo gweyongera buli lukya, era nga okuva mu 2008, obumenyi bw’amateeka buzze bukendeera mu biseera by’ennaku enkulu okusinziira ku lipoota ya poliisi, kizuuliddwa nti kati ababba bataddemu ssaayansi.
Idi Ibin Ssenkumbi,omwogezi wa poliisi mu Kampala agamba nti egimu ku misango egisinga okubeera waggulu mu kiseera kino (November ne December wa buli mwaka) buba bufere.
“Mubaamu abantu bangi abaguza bannaabwe ddiiru ezifunirawo ez’ebicupuli,” bw’agamba.
Obufere lwaki bungi?
Ssenkumbi agamba nti amateeka agakwata ku bafere manafu nnyo mu Uganda. Ate olw’okuba abafere balina ssente nnyingi, waliwo abalina enkolagana n’ebitongole ebiramuzi ne kibanguyira okuteebwa.
“Poliisi terina bukugu bumala kukwata bafere, era oluusi be basaba Poliisi ebakwate kuba bakimanyi nti mu kkooti bajja kubata mangu,” Ssenkumbi bw’agamba.
Abamenya amayumba
Wabula poliisi efubye okukendeeza obumenyi bw’amateeka obuzingiramu obumenya amayumba mu biseera bya Ssekukkulu.
Lipoota eraga nti obubbi buno bukendedde ebitundu 4 ku buli 100 mu myaka esatu. Okugeza mu 2009, Poliisi yafuna emisango bwe giti, 99,676sso nga mu 2008 gyali 103,592.
Wabula oluusi kyetaagisaamu n’abantu babulijjo buli omu okubeera mbega wa munne. Mu kampala, Poliisi ezudde nti obubbi businga kuba mu bitundu ebirimu omugotteko nga Kisenyi, Nakulabye, Katanga n’ebirala.
Emisango emirala egitera okuzzibwa mu nnaku enkulu mulimu okubba abaana n’abantu okubuzibwawo. Omwaka oguwedde gwokka poliisi yafuna emisango egy’ekika nga kino 4,781.
Emisango egyekuusa ku kukwata abaana n’obuliisamaanyi mu mwaka gwa 2010 gwokka gyali 8,645 ate mu mwaka gwa 2009 gyali 8,646.
Okusinziira ku Ssenkumbi agamba nti emisango gyona egisinga okuzzibwa basajja be basinga okugyenyigiramu.


text:
Mukono
Bp. Ssebaggala(mu nkoofiira) ng’ali n’Abakristaayo be yataddeko emikono.
OMULABIRIZI w’e Mukono, Rt Rev. James William Ssebaggala ataddeko Abakristaayo 99 emikono, n’abasaba okuweerezanga ekkanisa n’okwolesa Obukrisitaayo bwabwe mu bikolwa ebirungi ebizimba, abantu abalala babayigireko.
Bp. Ssebaggala bino yabyogeredde mu kkanisa ya St.James mu Busumba bw’e Kiwumu gye yateereddeko Abakrisitaayo bano emikono.
Yagambye nti ebikolwa bisinga ebigambo n’asaba Abakrisitaayo okulaga okwagala kwabwe eri Katonda nga bamuddiza ekimu eky’e kkumi, balongoose empisa zaabwe n’okukuliza abaana mu ddiini.


text:
Kampala
Bya Edward Sserinnya
EMMERE ky’ekimu ku bintu ebiyambye enkulaakulana y’eggwanga n’omuntu ssekinoomu mu myaka 50 gye tukubye amabega ng’egwanga lyefuga.
Bw’oyogera ku mmere bangi balowooleza ku matooke, lumonde, Muwogo n’ebirala. Sso ne babuusa amaaso ebintu nga kasooli, ebijanjaalo, ebinyeebwa n’ebirime ebirala ebisinga okuvaamu ssente ensangi zino.
Okusoomoozebwa okuliwo kati y’engeri emmere gy’eterekebwamu. Kino kivuddeko abantu okukaaba enjala naddala mu biseera by’ekyeya kuba tebabyetegekera ekintu ekitaaliwo edda.
Emmere efuuse bizinensi ey’amaanyi
Kino tekitandise kati, ne mu 1962, Uganda bwe yafuna obwetwaze emmere yali bizinensi. Ebibiina by’obwegassi, bino byabanga mu bitundu kyokka ng’ekikulu mu byonna kunoonya katale ka birime omuli kasooli, ebijanjaalo olwo ne bitundibwa ebweru w’eggwanga ne mu ggwanga munda.
Kino kyayamba nnyo okutumbula ebyenfuna y’abantu ne basobola okuvuganya n’Abayindi abaali babibuutikidde.
Abantu okwekolamu ebibiina bino, baasobolanga n’okutereka ezimu ku nsimbi eziba zitundiddwa mu mmere ne bongera okwekulaakulanya, teebakomanga ku kunoonya katale kyokka wabula n’okwongera omuganyulo ku mmere nga kasooli okumukubamu obuwanga n’ebirala.
Johnbosco Jingo ow’ebyobulimi e Nakawuka agamba nti, olwaleero, emmere okuva ku matooke efuuse kyabugagga abantu mwe bayoolera ddala ensimbi, era ebitundu gye balina ensuku ng’e Masaka, Mbarara, Kiboga n’awalala abalimi akaseko tekabava ku matama.
Kati enkota y’ettooke egula wakati wa 8,000/- ne15,000/- kyokka gye buvuddeko yatuukako ne ku 30,000/-, akawunga kali ku 1,800/- ate ebijanjaalo biri wakati wa 1,500/- ne 1,800/-.
Ebbula ly’emmere lyeyongera mu ggwanga buli olukya olw’okufuna akatale akagazi eri amawanga agatuliraanye naddala Southern Sudan ng’eno Bannayuganda bangi batwalayo kumpi buli kirime ate ng’emmere erimwa mu Uganda tesobola kuwanirira katale kano.
Musa Lutaaya ono atwala mmere omuli kasoli, obumonde n’ebijanjaalo e Juba agamba nti, akasawo k’ebijnjaalo aka kiro 50 kagula pawundi 250 ez’e Juba eza wano ziba mu mitwalo 20.
Lutaaya agamba nti, ekivuddeko emmere okubula mu ggwanga y’ebbeeyi yaayo okwongera okulinnya mu mawanga agatuliraanye abantu ne batandika okuddukira ku butale bw’ebweru ate nga ne gavumenti tefuddeeyo kwongera kugaziya butale munda mu ggwanga n’okukubiriza abantu okwongera ku birimwa.
Okuzimba ebyagi kinataasa
Yinginiya Moses Musaazi akolera ku ttendekero lya tekinologiya mu yunivasite e Makerere gye buvudddeko yagamba nti, enkola y’okuzimba ebyagi mu maka ne mu bitundu singa eddawo obungi bw’emmere bujja kweyongera mu maka n’ebyenfuna bitumbuke.
Musaazi agamba nti, emu kunkola mwebayise okutumbula ebya tekinologiya batandikawo enzimba y’ebyagi ey’omulembe nga bakozesa amatoffaali ne sementi, era ng’ebyagi bino bisobola okutereka emmere.
Mukalazi akikkaatiriza nti, waliwo emmere naddala kasooli n’ebinyeebwa esobola okuterekebwa okumala ebbanga eriwerako ne kiyambako abalimu okusobola okulinda akatale n’okuba n’emmere ebamala mu kyeya kuba bangi bagitunda lwa kubulwa we bagitereka nga batya okuwumba.
Okwongera omuganyulo ku birime
Nnaalongo Mary Nassimbwa Walakira, ow’e Nakawuka mu Wakiso akola wayini okuva mu miyembe n’ennaanansi n’okukola ‘tomato sauce’, agamba nti abantu balina okwongera okuyiga n’okuteeka mu nkola ensonga y’okwongera omuganyulo ku mmere erimwa kibayambeko obutafiirwa n’okutumbula ebyenfuna yaabwe.
Nnaalongo Nassimbwa agamba nti, bbo ng’abakyala mu ggombolola y’e Ssisa ekitongole ekikola ku byobulimu ekya CARITAS e Nsambya kyabayigiriza okwongera omuganyulo ku birime naddala mu biseera nga biri ku kidibo ng’akatale katono.
Alina emiyembe emingi, emicungwa, ennaanansi mu kifo ky’okubireka okufa osobola okubikamulamu omubisi ne gwongerako omuganyulo.
Emmere endala okuli amatooke musobola okuvaamu obuwunga n’ebirala nga gonja, muwogo, lumonde babisiika ne bisobola okuwangaala.
Henry Kasozi owa Nkokonjeru Women’s Saving and Credit project e Mityana, agamba nti abalimi baabwe okusinga balima nsujju wabula nga kati baatandikawo enkola y’okuzikaza n’okusiika ebiryo byazo ne babitunda mu maduuka amanene era tebakyafiirwa.
Okusoomoozebwa
1. Abalimi olumu balima emmere kyokka akatale ne kabula.
2. Abalimi abasinga naddala mu byalo bakyali ku bulimi bw’okukozesa enkumbi sso ng’omulembe gukyuse kyetaagisa tulakita.
3. Gavumenti ng’eyita mu bitongole byayo eby’obulimi esaana okwongera okusomesa abantu engeri y’okwongera omuganyulo ku mmere n’ennima ey’omulembe.
4. Obulimi bangi tebannagufuula mulimu, sso nga kyabugagga ekisobola okuyimirizaawo amaka.
5. Okwongera okunoonyereza ku nsigo ez’embala, kiyambe abalimi okufuna ku makungula agawera nakyo kikyabulamu.


text:
Kabaka Mutebi ng’alamusa ku mumyuka wa Pulezidenti Edward Ssekandi ku Bulange e Mmengo.
GAVUMENTI ya Buganda terina buyinza yadde obufuga obukubo obugenda emugga, sso nga bwo obukiiko bwa LC, obuyinza obwo bubulina.
Ago ge mazima afuga Disitulikiti y’e Wakiso, Matiya Lwanga Bwanika , ge yazzeemu okwatula bwe yakiise ewa Katikkiro Walusimbi mu Bulange e Mmengo.
Lwanga Bwanika yayanjudde kaweefube gwe bakoze mu kutaasa ebifo byobuwangwa ebiri mu Disitukiti ye. N’agamba nti ebifo ebyo bajja kubiteekako amateeka, abantu baleme kubisaatuukiramu okubyonoona. Era awo we yabotoledde nti “obuyinza obwo ffe tubulina newaakubadde Mmengo tabulina”.
Mu ngeri endala Ssentebe wa Wakiso yabadde ayongera okulaga Katikkiro nti Buganda kyerina kati okukola kyakwekwata nkiiko za Disitulikiti ezirina obuyinza, zigiyambe okugikuumira ebintu byayo okuva yo bwetanaddizibwa buyinza obufuga ebintu byayo.
Bwanika musajja wa Kabaka era avudde mu Bulange e Mmengo okugenda okulya entebe efuga Wakiso, era bwatyo kaweefube gwalikoamukolera mu mwoyo gwa Buganda ogutafa.
Naye era kisigala nga kyabulumi obutaba na buyinza obwekolera ne ku bye walyekoledde wekka, wabula n’osigalira kutuma butumi.
Obulumi obwo bwongera bwongezi okukubiriza Katikkiro ayongere okukola buli ekisoboka okulaba nga Mmengo addizibwa ku buyinza obumusobozesa naye okugamba nti “ situmye neesitukidde”.
Enteeseganya za Vice Pulezidenti Edward Kiwanuka Ssekandi ne Katikkiro ku bintu bya Buganda, tezisaanye kwogerwako bwogerwa mu ngeri ey’olukeremete olutakutuka. Enteeseganya ezo oba zaakubaawo leka zibeewo, sso si kudda mujjo jjuuzi oyo atakutuka.
Buganda ne bweneeba ebanja ebintu byayo kikumi, kyokka mu nteeseganya za Mmengo ne Kampala, ne kusooka kuwangulwako ataano gokka, Walusimbi togezanga ataano ago n’ogazira, wabula galeete geyambisibwe ate mu kubanja ataano agasigaddeyo.
Ku mulundi guno eby’okuddiza Kaneene enkejje tebiriimu. Kaneene asula mu nnyanja ng’alya ebyennyanja ebya buli kika, lwaki ate omuddiza n’enkejje yaffe emu olwo tutwaale emyaka n’ebisiibo nga tuli mu kwerya nkuta za mimwa zokka?
Wo ayi Mzee Zedde ng’alabye ennaku. Teebereza ab’obukiiko bwa LC bwe baba n’obuyinza obufuga obukubo obugenda emugga, kyokka Mmengo nataba na buyinza yadde obusobola okugaziya oba okufunza oluguudo olugenda ku Bulange!
Nedda, eyo si y’emmaanya y’enkoko.
Walusimbi Kabaka yakwongedde ekisanja, baako ne ky’okolawo.


text:
Asiika obulamu
Bya RUTH NAZZIWA
Sikoseero bumu ku ndwadde z’olukonvuba ezikwata abaana era nga butambulira mu musaayi.
Omwana okufuna obulwadde buno kiva ku butoffaali obukola omusaayi mu mubiri gwe okukula nga bwa bitundi oba nga bwefunyizza ne bulemererwa okukola omusaayi ogumala mu mubiri n’ekiddirira kuggwaamu musaayi.
Dr. Patrick Ssenjobe, owa Afri-Natural Clinic e Gayaza agamba nti omwana ayinza okufuna obulwadde buno okuva ku bazadde oba omukazi okunywa ennyo ssukaali ng’ali lubuto ne kikosa obutoffaali bw’omwana n’alwala.
Kw’olabira owa sikoseero
1. Ayanguyirwa okufuna omusujja naddala ogw’ensiri.
2. Abeera n’ebbugumu lingi ekimuleetera okuggwamu amangu omusaayi.
3. Afuna langi ya kyenvu mu bibatu, mu maaso n’ebitundu ebirala.
4. Alumizibwa amagumba naddala mu nnyingo.
5. Okulemala kuba obusomyo buba tebuzaala butoffaali bwegasa kukola musaayi gumala mu magumba ekivaako amagumba okwerya.
6. Amabwa agatawona mangu.
Obujjanjabi
1. Bugumya amazzi onnyikemu ekiwero omuvumbevumbe w’awulira obulumi okubukkakanya.
2. Muwe amazzi mangi kuba ennyonta ebaluma buli kiseera.
3. Okwebaka mu katimba k’ensiri okuziyiza omusujja.
Emmere
Dr. Yasin Ziwa, owa Dama / Sez Medicinal Herbs e Nabweru agamba nti omwana alina sikoseero alina okulya ennyo emmere ekola omusaayi, etta obuwuka n’okugumya obwerinzi bw’omubiri gwe okuziyiza okukosebwa obulwadde buno.
Muno mulimu: Doodo, obusera, ebibala n’omubisi gwabyo, ebijanjaalo n’ebikoola bya kiragala. Ekirala, muwe emmere egonza mu lubuto asobole okufuluma obulungi. Eno esobola okubeera ebijanjaalo, obummonde obuzungu, enva endiirwa n’ebibala byonna.


text:
Kampala
Bbaasi za Pioneer Easy Bus ezaakatuuka mu Kampala.
Bya Ndugwa Grace Ssemakula
TULI mu keetereekerero ka kuddamu kufuna bbaasi mu Kampala, kyokka waliwo abajja okukubuuza nti okuggyako akajanja obujanja naye twakalaba?
Bajja kukubuuza bwe batyo kubanga bajjukira nti Uganda egenze okufuna okwefuga mu 1962 nga Kampala alina entambula ya bbaasi eyomulembe ddala.
Mu myaka gy’ataano n’egy’enkaaga, kkampuni y’Abayindi eya UTC (Uganda Transport Company) yatereeza nnyo ebyentambula mu Kampala ne bbaasi zaayo ezaali ku mulembe.
Bbaasi ezo ezaalingamu ebiba ebya langi eya kiragala, UTC yaziteekamu omuwala omulungi omubalagavu, Mary nanziri, eyakubanga ekyuma kya tikiti nga bw’azannyisa amaaso, n’aleetera bbaasi ezo okuganja era n’ekyaddirira kwe kuzikazaako erinnya erya Mary Kiragala.
Mary Kiragala yaganja nnyo era bannyini zo ne basalawo okuzirinnyisa eddaala, ne baziteekako bbaasi eza goloofa ezaayitibwanga Kabandole.
Omusajja omusuubuzi ateerya ntama, Esawo Mukasa ow’e Katwe yajagalaza ekibuga bwe yeewangulira omuwala Yunia Nakijoba owookugave, eyali assa ennyo abantu amabbabbanyi, n’amukuba embaga mawuuno nga batambulira mu Kabandole!
Okuva ku mbaga ya Esawo ne Nakijoba, Kabandole zeeyongera okufuna ettutumu ne ziganja nnyo.
Bbaasi mu 1986
Mpozzi obuganzi obwo munnabyabufuzi Augustine Kamya ye yabulinnyamu eggere bwe yalangirira bboyikooti eyasiba nnatti ku byobusuubuzi bw’Abayindi nga ne bbaasi zi Kabandole mw’ozitwalidde.
Museveni n’abalwanyi be aba Muvumenti bagenze okuyingira Kampala nga bbaasi mweziri ziddukanyizibwa omwana w’omwami Ssenseko Kulubya.
Weewaawo bbaasi ezo zaali zisensebuse era nga tezikyesobola mu kutuukiriza omutindo gwazo guli ogw’edda ogwa Mary Kiragala ne Kabandole, kyokka nga zirina entandikwa n’ebintu ebiyinza okweyambisibwa mu kuzikubako enfuufu n’okuzizza obuggya.
Oluguudo lw’eggaali nalwo lwandituyambye
Mpozzi abo kati abagamba nti ‘twakalaba?’ awo we basinziira. Anti mu kifo ky’okuddaabiriza entambula ya bbaasi n’eya leerwe (ey’eggaali y’omukka), ekyo kyaviibwako ne tutwalibwa ku kya UTODA ey’obumotoka obwa matatu ne Kamunye.
Abawoza ‘twakalaba?’, tebakoma ku ekyo, wabula bongerako n’okutulangira nga bwe tuli ab’akajanja.
Akajanja ke kaggyisaawo bbaasi ne tutwalibwa mu zikamunye za UTODA. Ate era akajanja kaakano ke katuggye ku UTODA ne tuddayo ku bbaasi. Kyokka bo abaliiridde mu kavuyo k’akajanja ako weebali era balidde nnyo.
Kyatugwira, kubanga mu kajanja n’akacapizo mwe twafunira obwetwaze bw’egwanga lyaffe, ate era mwe tukulidde okutuuka ku mazaalibwa ag’emyaka 50.
Twava mu bbaasi ne tutwalibwa mu Kamunye za UTODA. Ate tuutuno twerabiddeko n’agaffe nga UTODA bagisammuza oluti ng’ekikere ekigumba ate tuzzibweyo mu bbaasi.
Wabula kino kye kyebuuzibwa: Abaliira mu kavuyo k’akajanja kaffe singa banaamala okuliira mu bbaasi ne babwegera, ate kiki ekiribagaana okutubutaabutanya okututwala mu UTODA 2 oba 3 oba 4? Kiki?


text:
Kampala
NEEWAKUBADDE Abasiraamu bakyawaganye nnyo, naye ekirungi buli omu akyatoolera munne “Salaam”. Wabula bwe kiba nti “Asalaam” ky’ekiramuso eky’okwagalizaganya emirembe mu Busiraamu, waliwo okutya n’okweraliikirira kunene
ku binaddirira anti gyo emirembe gitabanguse.
Emirembe gitabanguse nnyo ne kituuka n’Abasiraamu okusaalira ku nguudo za Kampala ate nga basaalira ku midumu gya mmundu za poliisi nga bwe kyabadde wiiki eyise.
Okutuuka okusaalira ku midumu gy’emmundu era nakwo kwabadde kunoonya mirembe. Abasiraamu ab’ekiwayi ky’e Kibuli nga bakulemberwa omuzira waabwe Sheikh Muzaata, baabadde batabadde Kampalamukadde, baggye Sheikh Mubajje ku bwamufti bwa UMSC bafune emirembe.
Sso nga ne poliisi ya Genero Kale Kayihura, yabadde emaze okusalawo okweyambisa emmundu okulemeza Mubajje ku bwa Mufti.
Ekyewuunyisa ly’effujjo eryo lyonna okuddirirwa okukuba obululu obw’okulonda enkiiko ezisuubirwa okukuuma emirembe gy’Obuyisiraamu! Naye kale ng’emirembe ginaabaawo gitya ng’okukyawagana kulinnye enkandaggo n’okusaalira Mungu ne kukolerwa ku midumu gya mmundu za poliisi?
Naye mu kifo ky’okwekaabirako lwaki odda mu kuniigiinira mu by’ennaku? Oba nga n’emirembe tokyasobola kugifunira mu kiramuso eky’ekitiibwa ekya “Salaam” naye ng’ofuuse nga bannabyabufuzi abanoonyeza emirembe ewa
Museveni mu State House e Ntebe, olwo kale awo okyaniigiinamu ki ng’Obusiraamu obudibaze okutuuka awo?
Okulonda kwa Mubajje kwe yataddewo ne bwe kunaagenda obulungi kutya, kyokka nga Abasiraamu abakwetabyemu emitima gisigadde gibakuusidde ng’ebisinziiro by’ensowera, kyakusaalirwa emirembe tegijja kubaawo.
Emirembe egyo tegiri mu State House ewa Museveni, era tegiri mu mmundu za poliisi ya Kayihura.
Emirembe egyo giri mu Basiraamu kwekuba mu bifuba, bateese ku butakkiriziganya bwabwe buggweewo. Ne bwe kiba nti waliwo ebintu by’Obuyisiraamu ebyabbibwa, leka ababibba beekakabe babiseseme, wabeewo emirembe.
Ddwaddwaddwa Mumansa leka nkikinale mbuuze: Lwaki osuubira nti okulwanagana kw’amagye ga Muzaata ow’e Kibuli, n’amagye ga Nsereko Mutumba ow’omu birenge bya Mubajje ow’e Kampalamukadde, nti okwo kwe kunaaleetawo emirembe?
Awo weerimbye. Weerimbye kubanga eyo si ye mmaanya y’enkoko. Abasiraamu mudde ku mmaanya y’enkoko entuufu.


text:
Ssenga, Ebituuse
Nantulo
EYANZIGYAMU ekirowoozo nti abasajja bonna si bayaaye andaze enjawulo. Yampeerera ne nfuna n’ebbaluwa mu kusiba enviiri.
Nze Agnes Nantulo, nnina emyaka 21 nga mbeera Namuwongo. Tumaze ne baze emyaka ena nga twagalana era tetunnafuna buzibu bwonna mu laavu yaffe.
Nakoleranga Bugoloobi mu saluuni emu. Eno gye nnalabira omuvubuka ono eyalinga atambuza emigaati.
Kyamutwalira ebbanga okukyusa omutima gwange kuba nakula ntya abasajja engeri gye nawuliranga bannange babanyumyako nti bayaaye.
Namusaba ankolere ebintu bibiri omuli okumpeerera n’okukyala mu bazadde bange basobole okumumanya.
Yakkiriza n’ampeerera okutuusa lwe nnamaliriza. Oluvannyuma yankolera saluuni. Kati tutegeka munnange ono akyale mu bazadde bange bamulabeko olwo tutandike omukwano gwaffe.
Buli lwe ntuula wansi, ndowooza ekirabo kye ng’enda okuwa muganzi wange ono naye kikyambuze. Wabula ng’omukyala, nsazeewo kumuwa kirabo kya kumuzaalira era buli lwe nfukamira okusaba Katonda mmusaba omwami wange mmuzaalire omwana omuwala kuba gw’ayagala okusookerako.


text:
Kampala
Alex Mukuye akolera ku ppaaka enkadde ng’akuuta ekigere ky’omukyala.
Bya Hafswa Nankanja
ABANTU bangi naddala abakyala ennaku zino beeyunidde okulabisa ebigere byabwe nga birungi, tekuli ncaaca ate nga biweweevu.
N’olwekyo beewuuba mu bakola ogw’okuyooyoota ebigere mu bifo eby’enjawulo okubakolako olwo nabo ne babafiirako baleme okubafiirwa.
Wadde bangi bakikola lwa ndabika kirina n’endwadde nnyingi ze kikuwonya singa okikoze mu budde obutuufu.
Dr. Kenneth Nsubuga, ow’e Nsambya agamba nti mu ndwadde z’otangira mulimu:
Ebigenge, obusukko, enjovu, encaaca, kabootongo n’endala nga byonna bivaako okuwunya ebigere singa teweeyonjezza oba okwejjanjabisa.
Ebizireeta
- Obucaafu
- Okukozesa n’okubeera ennyo mu mazzi amajama
By’oba okola okubyewala
1. Kuuma obuyonjo, kuuta ebigere naddala mu mpataanya bitukule.
2. Weewale amazzi amajama
3. Wejjanjabise mangu nga waakafuna okulumizibwa oba okusiiyibwa kw’ebigere.
Omukugu mu kutabula emmere ku ndwadde ez’enjawulo, Dr. Medi Galabuzi owa Skin Line Clinic e Nateete agamba nti obulwadde buno bwonna omuntu okubufuna aba talina Vitamiini C, A, E ne B complex.
Vitamiini zino oziggya mu byokulya omuli: Ffene, katunguluccumu, amasanda g’amapaapaali (ogakaza n’ogattamu katunguluccumu omusekule nga mukalu n’osiiga mu mpataanya z’ebigere.)
Endala kuliko: Ebinyeebwa n’onywerako amazzi agookya agalimu omujaaja omubisi. Ayongerako nti, n’amazzi g’ekyama agava mu musajja nago ddagala ku bigere ebivunda kuba galimu vitamiini C ne A. Gano ogasiiga mu mpataanya. Mu kifaananyi waggulu omukyala ng'akung'aanya amasanda g'amapaapaali
Weewale
- Okunywa caayi owa majaani n’amata.
Akabi akali mu kukuuta ebigere
Dr. Nsubuga agamba nti okukuuta ebigere olutatadde kyabulabe kuba osobola okulwala obulwadde obuva ku bizigo ebikozesebwa mu kukuuta ebigere n’amagulu obuyitibwa ‘Arthrotitis’ Buno obuwulira ng’empulunguse wansi w’olususu singa bukuyingira era bwefaanaanyirizaako obusundo.
Ekirala osobola okulwala nga kiva ku butatukuza bigere byo ebizigo ne birumbibwa obuwuka obulwaza ebigenge.
Akuwa amagezi okukuuta ebigere ng’okozesezza ebiragalalagala waakiri omulundi gumu mu wiiki kuba buli lw’okikola oggyawo olususu n’osigaza akaweweevu akanguwa okukosebwa n’okuyitamu obuwuka obulwaza.


text:
Kampala
Bya Eria Luyimbazi
POLIISI mu paaka empya efunzizza abasajja babiri oluvannyuma lw'okugwa mu lukwe lw'okunyaga abasaabaze mu takisi ezidda e Mubende..
Abasajja Julius Lubowa ne Reagan Nyanzi be bakwatiddwa oluvannyuma lw'omu ku bavuzi ba takisi ku siteegi y'ezidda e Mubende okwemulugunya nga bombi bwe baali banyazeeko abasaabaze mu takisi nga nabo beefudde basaabaze.
Akulira poliisi y'omu paaka ya takisi empya IP Suleiman Kitagenda yagambye nti abasajja bano baasangiddwa nga baliko gwe boogeraganya naye ku ssimu nga bamutegeeza nga takisi bw'enaatera okusimbula okudda e Mubende.
Yagambye nti ababbi bwe baayaziddwa baasangiddwa n'ekimundu ki basitoola ekijingirire wamio ne tooki gyebeyambisa okumulisa era nga balina mu nabwe Kalimali gwe babadde bakubidde simu okuteeka takisi gyebabadde balinye mu luguudo.
Yategezezza nti abantu bano babadde nakakodyo akokutulaku mulyango ngeri takisi zoni ezigenda ewala gyezitabeera ne kondakita nga bagala okuwamba takisi eno okuziyiza abasabaze okubaddukako era ng'okulinya takisi bakukolakawungezi.
Abakwatiddwa baggudwako omusango oguli ku fayiro SD 34/03/05/2012 nga poliisi bwe yeeyongera okubanoonyerezaako kuba baasoose kulimba nto bbo basabaaze nga baabadde bagenda Masaka kyokka nga balinnye ye Mubende


text:
wakiso
Nabunnya
ABAGANDA bagamba nti ensowera ekwagala y’ekugwa ku bbwa. Nange siyinza kusirika nga waliwo ensonga ze ndaba ezitatambula bulungi eziyinza n’okuvaako amaka gaffe okufuuka olufumo.
Nze Catherine Nabunnya, mbeera Kakiri mu Wakiso. Twasisinkana ne munnange emyaka etaano egiyise ne tutandika obufumbo mwe tuzaalidde n’abaana.
Obufumbo bwaffe bubadde butambula bulungi. Yantandikirawo bizinensi ya bbaala era nayo ssi mbi. Ebbanga lino lyonna munnange abadde andaze obwesigwa kuba simulabangako ng’akukuta wadde okuwulira nti alinayo omukaziomulala.
Eno y’emu ku nsonga etusobozesezza okukulaakulana. Wabula ennaku zino afunye omuze oguyinza okutufuukira obutwa mu maka gaffe.
Yatandise okudda amatumbibudde n’olumu obutaddira ddala. Ekisinga okunnuma nti buli lwe mmubuuza antegeeza nga mikwano gye bwe gyamututteko mu kiraabu n’amalirayo ebiseera.
Ekyo tekyandibadde kibi naye ndowooza nti ekiwoomereze kyandimuzaalira enkenku n’ayigirayo emize namutta egiyinza okuttattana amaka gaffe. Bwe kuba kugenda mu ndongo musaba akole enteekateeka tutambuleko ffembi kuba nnangekinnuma.


text:
Kampala
Omuzungu ng’akwasibwa pulaani y’akatale
Bya HANNINGTON NKALUBO
ABASUUBUZI b’e Nakasero bakoze endagaano ne kkampuni okuva e Bungereza ebazimbire akatale ak’omulembe okutandika mu November w’omwaka guno.
Endagaano baagitaddeko ggulo emikono ku wooteeri ya Speke wakati w’abakulembeze b’abasuubuzi ne kkampuni ya Reset Bud Scand Fasad Ltd ekulirwa omugagga Tonny Andersson eyaleeteddwa Munnayuganda Bashir Mayombwe abeera e Bungereza.
Ssentebe w’abasuubuzi Godfrey Kakooza eyakulembedde banne yagambye nti ebyenkaayana bo tebabiriimu kati batandise kaweefube wa kuzimba katale kaabwe.
Obukwakkulizo
Obumu ku bukwakulizo obuli mu ndagaano eno,
1. Gavumenti eteekwa okweyimirira abasuubuzi nga kkampuni tennaba kutandika kuzimba.
2. Abasuubuzi bateekwa okusasula ssente za liizi zonna KCCA zeeyagala akawumbi kamu n’obukadde 800 nga kati basigazaayo obukadde 600 bagiwe ekyapa etandike okuzimba.
3. Abasuubuzi bateekwa okugula ettaka kwe bagenda okusengulira abasuubuzi mu kiseera ky’okuzimba kkampuni eno ebazimbireko ebiyumba mwe bagenda okugira nga bakolera. Byonna ebiragiddwa abasuubuzi bateekwa okubikolera mu myezi mukaaga.
Abasuubuzi bino nga babimaze, kkampuni egenda kukola nabo endagaano endala olwo etandike okuzimba mu November omwaka guno.
Ssentebe w’abasuubuzi mu kkampuni yaabwe eya Nakasero Market Sitting Vendors and Traders Association Ltd yatadde omukono ku ndagaano eno ne banne okuli omuwandiisi Pius Oyugi, omuwanika Florence Atedu ne looya waabwe Robert Kasaija okuva mu kkampuni ya Kaggwa Advocates.
Oludda lwa kkampuni egenda okuzimba, Tonny Andersson nnannyini kkampuni ne Bashir Mayombwe be baataddeko emikono.
Tonny Andersson yategeezezza nti kkampuni yaabwe erina obusobozi okuzimba akatale n’ebikozesebwa eby’omulembe nga tebikwatako na nfuufu.
Kakooza yagambye nti byonna kkampuni by’esabye bagenda kubikola mu bwangu omulimu gutambule bulungi.
Ssentebe yagambye nti enkaayana eziri mu katale ntono nnyo ezitasobola kukosa ntegeka yaabwe ey’okuzimba